Swyddi – ble i ddod o hyd iddynt - Prifysgol Abertawe\nYn chwilio am swydd raddedig? - Eisiau lleoliad gwaith? - Angen swyd?\nGwasanaeth recriwtio ar-lein unigryw yw Gradintel sy’n paru proffiliau myfyrwyr a graddedigion gyda phroffiliau cyfleoedd y cyflogwyr i’ch helpu chi i ddod o hyd i’r arbenigedd iawn ar gyfer eich set sgiliau penodol chi. Ewch i https://gradintel.com. Mae AM DDIM i fyfyrwyr a graddedigion – ewch i gael eich darganfod!\nMae Graduate Prospects yn darparu amgylchedd personoledig, yn rhoi cyngor gyrfaoedd, swyddi a chyfleoedd hyfforddiant am ddim.\nMae My Prospects yn darparu amgylchedd personoledig, yn rhoi cyngor gyrfaoedd, swyddi a chyfleoedd hyfforddiant am ddim.\nCofrestrwch gyda TARGETjobs i dderbyn rhybuddion am interniaethau, lleoliadau a swyddi ynghyd â gwybodaeth a chyngor ar yrfaoedd sydd wedi’u teilwra i’ch proffil unigol chi.\nMae Inside Careers canolbwyntio ar feysydd Cyfrifeg, Gwaith Actiwaraidd, Bancio, Peirianneg, TG, Logisteg, Ymgynghoriaeth Reoli, Atwrneiod Patentau, Prynu a Threth.\nThe Western Mail / South Wales Evening Post\nSwyddi Sector Cyhoeddus\nRhai ffynonellau allweddol\nJobs.ac.uk - proffesiynau ymchwil, gwyddoniaeth, academaidd a phroffesiynau cysylltiedig\nTARGETjobs - Sector cyhoeddus, elusennau a gwirfoddoli\nGraduate Prospects - Sector cyhoeddus\nGraduate Prospects - Elusennau a gwirfoddoli\nLGjobs.com - Llywodraeth Leol\nChwiliad Swyddi’r Gwasanaeth Sifil\nMae cyrff proffesiynol yn ffynonellau gwybodaeth gwych ar ystod eang o yrfaoedd proffesiynol, llwybrau mynediad, interniaethau, cynlluniau graddedig, cymwysterau yn ogystal â’r cyllid sydd ar gael i ennill cymwysterau proffesiynol. Darllenwch fwy yn TotalProfessions.com. Gallwch ddod i wybod mwy hefyd am gyrff proffesiynol perthnasol trwy archwilio proffiliau swyddi ar wefan Graduate Prospects.\nMae www.environmentpost.co.uk yn cynnwys swyddi yn y DU a swyddi rhyngwladol, rolau gwirfoddol a gwibdeithiau.\nRydym yn tanysgrifio i rybuddion swyddi gwag Countryside Jobs Service. Ar ôl mewngofnodi i Myfyrio, gall myfyrwyr cofrestredig glicio yma i gael mynediad at y gwasanaeth hwn. Neu, gallwch weld Countryside Jobs drwy’r cwrs Cynllunio Gyrfa Ryngweithiol yn Blackboard. Gall cynfyfyrwyr gadw manylion mewngofnodi yn nesg y dderbynfa ar Lefel 3 y Llyfrgell neu drwy ffonio 01792 513266. Maen nhw hefyd yn darparu gwasanaeth ymholiadau “Ask CJS”.\nMae proffiliau swyddi sy’n ymwneud â’r Amgylchedd ar wefan Graduate Prospects yn cynnwys ffynonellau swyddi gwag.\nMae gwefan ENDS (Environmental Data Services) yn cynnwys cronfa ddata swyddi y gellir chwilio drwyddi.\nMae Moeseg a Chyfrifoldeb Cymdeithasol Corfforaethol yn dod yn fwyfwy pwysig yn y gweithle. Mae gwefan TARGETjobs yn rhoi sylw i ddod o hyd i gyflogwyr moesegol.\nEisiau defnyddio asiantaeth recriwtio?\nMae gwefan Graduate Prospects yn darparu canllaw i ddod o hyd i asiantaethau a’u dewis.


Wmffra’r Corrach Bach - Wicid\nHafan » newyddion a safbwyntiau » Wmffra’r Corrach Bach\nBy Wicid_impoter - Rhagfyr 21 2010 1730\nUn dydd ym Mhegwn y Gogledd, roedd Corrach o’r enw Wmffra yn byw. Y fe oedd yr unig gorrach oedd ddim yn gallu gwneud teganau. Roedd o’n ddiwerth! Roedd pawb yn pigo arno am ei fod yn wahanol.\nDywedodd Sin Corn wrth Wmffra “Nawr, gwrando ar y dyn tew. Os wyt ti’n dechrau credu ynddo ti dy hun, byddet yn gwneud y teganau yna!”\nFelly trodd a trodd Wmffra, ond doedd o ddim yn gallu gwneud. Dywedodd “Fydda i byth yr un peth a phawb arall, dwi’n afal drwg!” Oherwydd hyn, fe redodd i ffwrdd y tu allan, ond nid oedd yn gwybod ei ffordd o gwmpas Begwn y Gogledd ac aeth ar goll yng nghanol y Goedwig Candi.\nCerddodd drwy’r goedwig yn araf. Pan, yn sydyn, daeth dau trl hyll allan o’i flaen.\n“FFI, FFEI, FFO, FFYMA, beth dwi’n arogli yma!” meddai’r trl, yn gas.\n“Fi mae’n debyg” atebodd Wmffra. Cipiodd y trl Wmffra yn ei ddwylo a lluchio ef i’w ffrind. “Dalia fo yna tra dwi’n nl rhaff i’w glymu.”\n“Iawn” chwarddodd y trl arall.\nYna, yn sydyn, fe ddisgynnodd y trl i gysgu fel na fyddai wedi cysgu am wythnosau! Llithrodd Wmffra allan o’i freichiau a sgrechian ymhell i ffwrdd oddi wrth y ddau trl.\nClywodd Sin Corn y gri yma a dilyn nhw i weld Wmffra yn cael ei ddal ganddynt eto.\n“Gadewch Wmffra i fod!” meddai Sin Corn.\n“A beth os ydym ni’n gwrthod, ddyn tew?” gofynnodd y trl.\n“Ti ar y rhestr ddrwg!” atebodd Sin Corn.\n“Iawn, sori Sin Corn” criodd y troliau.\nYr un noson, wrth i Wmffra fod ar fin mynd i gysgu, fe wnaeth ddymuniad, y byddai’n gallu gwneud anrhegion fel pawb arall. Noswyl y Nadolig oedd hwn.\nY dydd canlynol, fe ddarganfuwyd fod ei ddymuniad wedi dod yn wir, ac fe wnaeth fyw yn hapus byth wedyn.\nAnnwyl Fyd X Factor A Rhif Un Nadolig


Arglwydd Rennard: Proses ddisgyblu ar ben - BBC Cymru Fyw\nArglwydd Rennard: Proses ddisgyblu ar ben\nduration 20 Awst 2014\nMae diarddeliad yr Arglwydd Rennard o'r Democratiaid Rhyddfrydol wedi dod i ben wedi i broses ddisgyblu yn ei erbyn gael ei gollwng.\nRoedd aelodaeth cyn brif weithredwr y blaid wedi ei atal wedi iddo gael ei gyhuddo o ddwyn anfri ar y blaid wedi iddo fethu ag ymddiheuro dros honiadau o aflonyddu rhywiol.\nMae'r Democratiaid Rhyddfrydol yn dweud fod gollwng y broses ddisgyblu wedi cau pen y mwdwl ar y mater.\nOnd mae Cymraes, oedd yn un wnaeth honiadau, yn dweud y dylai'r blaid fod â chywilydd am beidio â chosbi'r Arglwydd Rennard.\nYn ôl Nick Clegg, Arweinydd y Democratiaid Rhyddfrydol, mae'r blaid wedi newid yn sgil yr helynt.\nDywedodd: "Mae'r Democratiaid Rhyddfrydol wedi cymryd golwg hir a chaled yn y drych ers i'r honiadau yma gael eu gwneud y flwyddyn ddiwethaf ac rwy'n ffyddiog fod y blaid wedi newid.\n"Mae'n glir bod nifer o fenywod o fewn ein plaid yn teimlo eu bod nhw wedi cael eu methu gan fod y blaid wedi methu ymateb i'r cwynion mewn ffordd briodol.\n"Rwy'n benderfynol na ddylai unrhyw aelod o'r blaid ddarganfod ei hunain yn y sefyllfa yna eto."\nMae'r Arglwydd Rennard wedi croesawu'r penderfyniad i adfer ei aelodaeth gan ychwanegu na chafodd unrhyw honiad yn ei erbyn ei brofi.\nDywedodd: "Rwy'n parhau i fod yn aelod ymroddedig o'r Democratiaid Rhyddfrydol ac yn credu'n gryf yn egwyddorion y blaid, fel sy'n cael eu nodi yn y cyfansoddiad, ac sydd wedi eu selio ar werthoedd wnaeth i mi ymuno â'r Blaid Ryddfrydol yn fy arddegau."\nRoedd pedair aelod o'r blaid - un ohonynt yn Gymraes - wedi gwneud honiadau yn erbyn yr Arglwydd Rennard yn wreiddiol gan ddweud ei fod wedi ymddwyn mewn modd amhriodol tuag atynt.\nYr aelod o Gymru oedd wedi gwneud cwyn oedd Alison Goldsworthy, a ddywedodd mewn ymateb i'r ffaith bod yr Arglwydd Rennard bellach wedi cael ailymuno â'r blaid: "Gan wynebu cyfle i weithredu'n gryf, mae'r Democratiaid Rhyddfrydol unwaith eto wedi methu a gweithredu.\n"Wrth fethu a gweithredu yn ei erbyn maen nhw wedi dweud fod ei ymddygiad - sydd lawer mwy difrifol nag ydw i wedi ei ddatgelu'n gyhoeddus - yn cael mynd heb gosb.\n"Dyw hynny ddim yn iawn o gwbl. Mae'n ganlyniad y dylai'r blaid fod â chywilydd ohono."\nYm mis Ionawr fe ddaeth ymchwiliad annibynnol i'r honiadau, wedi ei arwain gan Alistair Webster QC, i'r casgliad na ddylid gweithredu ymhellach ond y dylai'r Arglwydd Rennard ymddiheuro.\nCafodd hyn ei feirniadu ar y pryd fel bod yn ganlyniad annerbyniol i bawb.\nRoedd yr Arglwydd Rennard yn teimlo'n ddig ei fod yn gorfod ymddiheuro er na chafodd yr honiadau eu profi, a'r dioddefwyr honedig yn meddwl ei fod yn annerbyniol na fyddai camau pellach yn cael eu cymryd er bod eu tystiolaeth wedi cael ei alw'n "gwbl gredadwy".\nFe wnaeth yr Arglwydd Rennard ymddiheuro yn y diwedd gan ddweud ei fod yn "datgan ei edifeirwch am unrhyw niwed neu embaras" oedd wedi cael ei achosi - ond gan barhau i wadu ei fod wedi gwneud dim o'i le.\nMae Llywydd y Democratiaid Rhyddfrydol Tim Farron yn dweud bod y blaid wedi newid y rheolau a'r cod ymddygiad "ar bob lefel" er mwyn sicrhau bod hawliau a chyfrifoldebau yn gliriach o hyn allan.\nArglwydd Rennard yn ymddiheuro\nRennard: Pawb 'yn nhir neb'\nY pwysau'n cynyddu ar Lywodraeth Cymru i wyrdroi atal gwerthu rhai nwyddau mewn archfarchnadoedd.\n'Dim sioeau West End nes bydd brechlyn'


Efallai bydd problemau â’r eiddo rydych am ei brynu. Gallai rhai o’r rhain effeithio ar ba mor debygol rydych o gael morgais, ac efallai bydd eraill yn costio arian i chi yn nes ymlaen. Mae’n werth gwybod beth y dylech gadw golwg amdano – a pha gamgymeriadau i’w hosgoi – wrth brynu cartref.\nPethau i edrych amdanynt wrth brynu tŷ\nCartrefi o adeiladwaith anarferol – Unrhyw adeilad nad yw o adeiladwaith bric a morter safonol. Mae cartrefi yn dal i fodoli sydd wedi’u hadeiladu o blethwaith a dwb, cob, concrid neu fframweithiau coed sydd weithiau wedi’u gorchuddio gyda sment asbestos.\nFflatiau uchel – Er enghraifft, cyn fflatiau cyngor mewn blociau twr, yn enwedig os oes ganddynt broblemau gyda chynnal a chadw lifft neu ble mae rhan fwyaf y fflatiau eraill yn dal yn nwylo’r awdurdod lleol.\nAdeiladau â chladin – mae angen tystysgrif diogelwch tân ar adeiladau sydd dros 18 metr o uchder â deunydd cyfansawdd alwminiwm (ACM), a elwir hefyd yn gladin. Mae anghytuno wedi bod ynghylch pwy sy’n gyfrifol am gael hon, ac mae darparwyr benthyciadau wedi bod yn prisio cartref ar sero a gwrthod ceisiadau dros y mater.\nFflatiau dros siopau, bwytai a swyddfeydd – Unrhyw eiddo ble gallai pobl eraill gael yr hawl i gael mynediad i’ch eiddo. Mae eiddo fel hyn hefyd yn anodd eu prisio .\nLesddaliadau byr – Mae fflatiau yn aml yn cael eu gwerthu ar lesddaliad sy’n golygu mai dim ond am nifer benodol o flynyddoedd y byddwch chi’n berchen arni. Gall lesddaliadau o 80 mlynedd neu lai fod yn broblem felly edrychwch ar ehangu ar y lesddaliad cyn i chi brynu. Canfod mwy yn Lesddaliad neu rydd-ddaliad – y goblygiadau ariannol.\nCartrefi a adeiledir o’r newydd – Mae darparwyr benthyciadau yn aml yn prisio eiddo a adeiledir o’r newydd yn is na’r pris gofyn sy’n golygu y bydd angen blaendal mwy arnoch chi. Gallai’r datblygwr gynnig bargeinion arbennig i helpu. Gweler ein hadran Cynlluniau’r llywodraeth ar gyfer prynwyr am y tro cyntaf a pherchnogion tai cyfredol.\nSafleoedd tir llwyd – Gall eiddo a adeiladwyd ar hen dir diwydiannol fod yn anodd gan y gallent fod wedi’u halogi. Bydd angen i’ch cyfreithiwr wirio’r tystysgrifau i brofi bod yr eiddo wedi’i ddadhalogi.\nRhy agos at y môr – Gall erydiad arfordirol arwain at eich cartref newydd yn dod yn beryglus o agos at ymyl y clogwyn.\nCyfyngiadau Amaethyddol – Cyfyngiad Amaethyddol yw amod a osodir gan Awdurdod Cynllunio. Y bwriad yw cyfyngu meddiannaeth yr eiddo i’r rhain sy’n ymgysylltiedig ag amaethyddiaeth, sy’n cyfyngu’r farchnad gall yr eiddo cael eu gwerthu ynddo.\nCartrefi â chymeriad – Gallai goleudai, melinau gwynt, ysgolion a thafarndai wedi’u trosi fod angen morgais gan fenthyciwr arbenigol.\nEiddo rhestredig Gradd 1 a thai to gwellt – the cost of repairs and rebuilding make them less attractive to mainstream lenders who also worry about the risk of fire.\nPan fyddwch chi’n chwilio am dŷ, cofiwch efallai nad yw’r eiddo cystal ag yr ymddengys ar yr olwg gyntaf .\nMae yna nifer o gamgymeriadau cyffredin y gallwch eu hosgoi wrth brynu eich cartref trwy edrych tu hwnt i’r addurn .\nEfallai y bydd biliau atgyweirio, problemau cudd gan gynnwys:\nproblemau trydanol, neu\nGallai pob un o’r rhain gyfrannu at gostau uwch ac ymdrech ychwanegol ar ôl i chi symud i mewn.\nGwiriwch am broblemau a allai fod yn ddrud i’w trwsio fel:\nplygiau a switsys hen ffasiwn a allai olygu bod rhaid ailwifro’r eiddo old-fashioned plugs and switches that could mean the property needs rewiring\ntoiled sy’n flysio’n wan\nfframiau ffenestr pwdr.\nOs oes gennych ffrind, aelod o’r teulu neu adeiladwr y gallwch ymddiried ynddo sy’n gyfarwydd â thrwsio eiddo, ewch â hwy gyda chi i ymweld â’r eiddo .\nBydd adeiladwr yn rhoi syniad i chi o faint y bydd yn costio i drwsio unrhyw broblemau amlwg .\nWedyn gallwch ddefnyddio hyn fel offeryn bargeinio i ofyn i’r gwerthwr ostwng y pris .\nPeidiwch â bod ofn gofyn beth yw oedran y gwifrau a’r to neu pa bryd y cafodd y boeler ei osod a pha bryd y cafodd unrhyw adnewyddiadau eu gwneud .\nGwybod pa gwestiynau i’w gofyn i’r gwerthwr eiddo a’r syrfëwr yn ein Canllaw Pwy ydi Pwy (PDF 3MB)\nDefnyddiwch ein rhestr Deall Jargon (PDF 217KB sy’n egluro termau cymhleth\nGwiriwch yr ardal gyfagos – edrychwch ar gyflwr y strydoedd gerllaw, y tafarndai a’r siopau er mwyn cael teimlad o’r ardal .\nLanderi a theils to – edrychwch i weld a oes unrhyw fylchau a allai achosi gollwng dŵr.\nYmwelwch ar wahanol adegau’r dydd – gallai eich stryd fod yn dawel iawn yng nghanol y dydd ond yn swnllyd ac yn brysur yn ystod oriau brig .\nYmsuddiant – edrychwch y tu allan i’r eiddo. A oes coed mawr yn tyfu gerllaw, a allai o bosibl achosi problemau ymsuddiant ?\nTrwyddedau parcio – a fyddwch chi angen trwydded i barcio yno? A yw’n anodd dod o hyd i le barcio os nad oes gennych le parcio oddi ar y stryd neu garej ?\nYswiriant Adeiladau - A yw’r eiddo mewn ardal sy’n dioddef o lifogydd? Mae yswiriant adeilad ar gyfer cartrefi sydd wedi dioddef llifogydd yn ddrud ac fe allai fod yn anodd ei gael. Os na allwch gael yswiriant, yna ni chewch forgais.\nCymdogion swnllyd – Gofynnwch i’r gwerthwyr a oes unrhyw broblemau wedi bod gyda’r cymdogion. Os ydych chi’n edrych ar fflat, gofynnwch a oes gan y cymdogion uwchlaw loriau pren, neu ba sŵn posibl a allai fodoli.\nDarganfyddwch fwy yn ein canllaw am arolygon\nEdrychwch ar wefan Asiantaeth yr Amgylchedd i weld pa eiddo sydd yn yr ardaloedd dan risg o lifogydd\nProses prynu cartref yng Nghymru, Lloegr, a Gogledd Iwerddon.\nProses prynu cartref yn yr Alban.


Cyffwrdd â bywyd | LLYW.CYMRU\nBeth yw ataliad y galon?\nMae ataliad y galon yn digwydd yn sydyn pan mae’r galon yn stopio pwmpio gwaed o amgylch y corff yn annisgwyl. Pan fydd rhywun yn cael ataliad y galon, nid yw’r galon yn gallu gweithredu fel pwmp ac mae llif y gwaed i’r ymennydd ac i weddill y corff yn stopio, sy’n golygu bod y person yn stopio anadlu’n iawn. Gall hyn ddigwydd am amryw o resymau, a heb unrhyw rybudd fel arfer.\nGall ataliad y galon ddigwydd i unrhyw un o unrhyw oedran. Bob blwyddyn yng Nghymru, mae oddeutu 6,000 o bobl yn cael ataliad ar y galon yn y gymuned ac mae tua 80% o’r rheiny yn digwydd yn y cartref.\nO ganlyniad i COVID-19, mae llawer o bobl bellach yn treulio mwy o amser gartref.\nSut gall Adfywiad Cardio Pwlmonari (CPR) helpu?\nMae CPR yn driniaeth cymorth cyntaf brys y gall unrhyw un ei gwneud i ‘brynu amser’ nes bod y gwasanaeth ambiwlans yn cyrraedd. Mae’n golygu pwyso i fyny ac i lawr ar frest y person sydd wedi disgyn – gelwir hyn yn CPR. Heb CPR, bydd y person yn marw o fewn munudau fel arfer.\nMae’n bwysig deall y camau sy’n gysylltiedig â CPR – y Gadwyn Oroesi yw’r enw ar hyn.\nMae’r ‘Gadwyn Oroesi’ yn disgrifio elfennau hanfodol sy’n gallu achub bywyd pan fydd rhywun yn cael ataliad y galon yn y gymuned.\nTrwy gymryd ychydig funudau i ddysgu sgiliau CPR sylfaenol, byddwch yn ‘Cyffwrdd â Bywyd Rhywun’ ac yn rhoi’r siawns iddynt fyw. Gallai fod yn rhywun yn eich teulu, yn ffrind, yn gymydog neu’n rhywun sy’n pasio.\nRydym am annog pawb yng Nghymru i ddysgu sgiliau CPR ar-lein fel eu bod nhw’n hyderus ynglŷn â’r camau y mae angen iddyn nhw eu dilyn pan fydd rhywun yn cael ataliad y galon.\nMae ataliad y galon yn argyfwng, ond gallwch gynyddu siawns rhywun o fyw drwy ddefnyddio gwybodaeth a sgiliau sylfaenol.\nAr hyn o bryd, dim ond 30-40% o’r bobl sy’n cael ataliad ar y galon gartref neu yn y gymuned ehangach sy’n cael CPR gan unigolyn arall. Mae CPR a diffibrilio yn gallu treblu siawns rhywun o oroesi.\nMae CPR yn gallu achub bywyd, ac mae’n rhaid dechrau arni ar unwaith.\nDysgwch sgiliau CPR a diffibrilio, i gyffwrdd â bywyd\nYmgyrch yw ‘Cyffwrdd â Bywyd’ sy’n annog pawb yng Nghymru i ddysgu sgiliau CPR fel eu bod nhw’n hyderus ynglŷn â’r camau y mae angen iddyn nhw eu dilyn pan fydd rhywun yn cael ataliad y galon. Mae hyn yn argyfwng, ond gallwch gynyddu siawns rhywun o oroesi ataliad ar y galon drwy ddefnyddio gwybodaeth a sgiliau sylfaenol.\nOs bydd ataliad sydyn ar y galon yn digwydd i rywun sy'n annwyl i chi yn eich cartref – efallai mai CHI fydd eu hunig obaith o fyw.\nGall gwybod sut i wneud CPR a sut i ddefnyddio di-ffib eich helpu i weithredu’n fwy effeithiol o dan bwysau.\nTreuliwch ychydig funudau’n dysgu neu’n eich atgoffa eich hun o’ch sgiliau CPR – gallai’r rhain fod yn funudau pwysig iawn a allai eich helpu chi i achub bywyd.\nDylech annog eich teulu a ffrindiau i wneud yr un fath.\nPhil o Wrecsam\nGoroesodd Phil Nunnerley ddau ataliad ar y galon ac mae ddyledus i CPR am achub ei fywyd.\nAchubwyd bywyd Kevan Roberts gan ei wraig.\nAchubwyd bywyd Gwyn Roberts gan garedigrwydd dieithriaid.\nStori bersonol Cadeirydd Achub Bywyd Cymru, Dr Len Nokes a’i wraig Sarah.\nParafeddyg Fiona Lambrecht yn egluro pwysigrwydd CPR i helpu achub bywyd.\nCefnogaeth ar ôl rhoi CPR\nGall cyfraddau goroesi gyda CPR cynnar a defnyddio di-ffib fod mor uchel â 40%. Fodd bynnag, efallai na fydd perfformio CPR bob amser yn arwain at ddiweddglo llwyddiannus a hapus. Os oes unrhyw un o'r straeon personol yma wedi effeithio arnoch neu os oes gennych eich pryderon a'ch anawsterau eich hun, cysylltwch â'r Samariaid.\nMae gwirfoddolwyr y Samariaid ar gael 24/7 ac yn cynnig lle diogel a chyfrinachol i rywun siarad am sut maen nhw'n teimlo. Gallwch alw am ddim unrhyw amser o’r dydd neu nos ar 116 123 neu yn Gymraeg ar 0808 164 0123 am ddim bob dydd rhwng 7pm-11pm.\nOs byddai'n well gennych ysgrifennu pethau i lawr, gallwch anfon e-bost at jo@samaritans.org.\nPartneriaid Achub Bywyd Cymru\nMae Achub Bywyd Cymru yn bartneriaeth rhwng ystod eang o sefydliadau o'r sector cyhoeddus, elusennol a'r trydydd sector sy'n cynnig cymorth a chyngor ar gyfer dysgu CPR a sut i ddefnyddio di-ffib. Mae llawer o'r sefydliadau a'r elusennau hyn yn cynnal cyrsiau hyfforddi CPR a diffibrilio ac yn cynnig cymorth i unrhyw un sydd wedi ei effeithio gan ataliad sydyn ar y galon.\nA fyddai gennych ddiddordeb mewn gosod di-ffib yn eich stryd, bentref neu dref?\nEwch i'w gwefannau isod i gael gwybod beth sydd ar gael yn eich ardal.\nHeddlu (Cynrychiolaeth gan Heddlu De Cymru)\nCychod Achub RNLI\nGwasanaeth Tân ac Achub (Cynrychiolaeth gan Dde Cymru)\nCanllawiau CPR newydd ar gyfer COVID-19:\nMae Cyngor Dadebru y DU ac Ymddiriedolaeth Gwasanaethau Ambiwlans Cymru wedi cyhoeddi cyfarwyddiadau diogelwch CPR newydd tra bod COVID-19 yn ein cymunedau.\nOs cawsoch chi eich hyfforddiant cyn Covid-19, dyma restr o’r newidiadau bach pwysig y dylech eu gwneud i gadw eich hun yn ddiogel:\nPeidiwch â rhoi eich wyneb wrth wyneb y person sydd wedi disgyn i weld a yw’n anadlu’n iawn\nDylech ysgwyd ysgwyddau’r person ac edrych am ymateb\nEdrychwch i weld a yw’r frest yn codi ac yn disgyn, ac a yw’r anadl yn annormal neu wedi stopio’n gyfan gwbl\nRhowch liain neu dywel yn rhydd dros geg a thrwyn y person anymwybodol\nDylech wasgu’r frest a diffibrilio yn unig\nPeidiwch â rhoi cusan bywyd i oedolyn\nDylech roi cusan bywyd bob amser i blentyn o dan 8 oed. Mae’n debygol y byddwch yn adnabod y plentyn sy’n cael ataliad ar y galon. Er y gallai fod risg o drosglwyddo firws Covid-19, mae’r risg yn fach o’i gymharu â’r risg o beidio â chymryd unrhyw gamau oherwydd byddai hynny’n arwain at ataliad ar y galon a marwolaeth y plentyn.\nI gael rhagor o wybodaeth ynglŷn â CPR a diffibrilwyr, ewch i wefan Resuscitation Council UK.\nGallwch gysylltu gyda thîm Achub Bywyd Cymru ar: achubbywydcymru@wales.nhs.uk\nCysylltu â Cyffwrdd â bywyd ar Twitter\nCysylltu â Cyffwrdd â bywyd ar Facebook


Ein Cwmni - PEIRIANNAU ACE NINGBO Co, Ltd.\nRholer Dirgrynol Ride-on\nLlywio Rholer Dirgrynol Drwm Dwbl\nRholer Dirgrynol Drwm Dwbl\nRholer Dirgrynol Sing-Drum\nVR ar gyfer ffatri gloddwr\nPeiriannau Ningbo ACE fel darparwr datrysiadau ar gyfer adeiladu peiriannau gyda Profiad 26 mlynedd Gyda phrif gynnyrch: Dirgrynwr concrit, siafft vibradwr concrit, cywasgwr plât, rammer ymyrryd, trywel pŵer, cymysgydd concrit, Torrwr concrit, torrwr bar dur, bender bar dur a chloddwr bach.\nMae gennym ni 8 gwerthiant Rhyngwladol rhagorol, 4 peiriannydd gyda 15 mlynedd o brofiad, 4 dylunydd, 6 QC ac 1 QA, i wneud tîm profedig, mae technegwyr profiadol yn rheoli'r ffactorau hanfodol sy'n rhan o'r broses o ymchwilio a datblygu cynnyrch yn ofalus. Mae dylunio newydd ac offerynnau profi wedi'u mewnforio yn sicrhau perfformiad a gwydnwch rhagorol ein cynnyrch.\nFel cwmni sy'n canolbwyntio ar y cwsmer, hoffem roi ein hunain yn esgidiau cwsmeriaid i ddeall eu sefyllfaoedd wrth i ni ddarparu gwasanaeth sy'n benodol i gwsmeriaid a mynd ati i gyflawni ein harferion beunyddiol i bob pwrpas. Yn ACE, rydym yn deall nad diwedd ein bargen yw gwerthu ein peiriant i gwsmeriaid ond dechrau newydd partneriaeth werthfawr. Wrth brynu ein cynnyrch, mae cwsmeriaid yn sicrhau'r buddion canlynol ar yr un pryd.\n1. Byddwn yn anfon peirianwyr proffesiynol a gwerthiannau rhagorol i roi hyfforddiant i gwsmeriaid ar wybodaeth ar y cynnyrch ac offer gwerthu\n2. Byddwn yn defnyddio data tollau ac ymchwil marchnad leol i roi rhai tystlythyrau i gwsmeriaid ar gyfer arddulliau a modelau cynnyrch sy'n gwerthu orau\n3. 12 mis o amser gwarant prif rannau sbâr\n4. 7 ~ 45 diwrnod Amser dosbarthu\n5. Gorchymyn OEM a dyluniad wedi'i addasu ar liw, pacio, label\n6. Gwasanaeth 24 awr ar-lein yn ateb cwestiynau cwsmeriaid\n7. Cynhyrchion o safon sydd wedi'u hallforio i dros 50 o wledydd\n8. Cynigiwch yr holl rannau sbâr ar gyfer eich atgyweirio neu eu hail-dalu\nCenhadaeth: Rydym yn darparu offer adeiladu arloesol a fydd yn gwneud eich bywyd gwaith yn haws


Mae’r Gwobrau Cymwysterau Galwedigaethol (VQ) yn gyfle i gydnabod unigolion a chyflogwyr, gan ddangos y cysylltiad rhwng eu llwyddiant ac addysg alwedigaethol. Bellach yn eu deuddegfed blwyddyn, bydd y Gwobrau’n dathlu’r rheini sydd wedi elwa o’r llwybr galwedigaethol, sydd wedi cyflawni y tu hwnt i’r disgwyliadau, sydd wedi bod yn arloesol wrth eu gwaith, ac sydd wedi manteisio ar y ddarpariaeth addysg, hyfforddiant a sgiliau galwedigaethol yng Nghymru.\nLansio a’r Cyfnod Enwebu’n Dechrau – Dydd Mercher 16 Ionawr 2019\nDyddiad Cau ar gyfer Enwebu – Dydd Gwener 8 Mawrth 2019\nCyhoeddi’r Rhestr Fer – Dydd Iau 4 Ebrill 2019\nY Seremoni Wobrwyo – 15 Mai 2019\nCategorïau a Meini Prawf y Gwobrau\nMae pedwar categori i gyd. Dyma nhw: Dysgwr y Flwyddyn (Lefel Canolradd), Dysgwr y Flwyddyn (Lefel Uwch), Hyfforddwr y Flwyddyn a Chyflogwr y Flwyddyn, . Dyma gyflwyniad byr i bob un:\nMae Gwobr Dysgwr VQ y Flwyddyn (Lefel Canolradd) yn gwobrwyo dysgwyr galwedigaethol sydd wedi rhagori wrth ennill cymwysterau hyd at lefel tri mewn maes galwedigaethol, gan gyflawni mwy o ganlyniad i gael yr hyfforddiant hwn.\nMae Gwobr Dysgwr VQ y Flwyddyn (Lefel Uwch) yn gwobrwyo dysgwyr galwedigaethol sydd wedi rhagori wrth ennill chymwysterau lefel pedwar ac uwch, gan gyflawni mwy o ganlyniad i gael yr hyfforddiant hwn.\nMae Gwobr Hyfforddwr VQ y Flwyddyn yn cydnabod ac yn gwobrwyo hyfforddwyr galwedigaethol unigol sydd wedi gwneud cyfraniad nodedig wrth helpu dysgwyr i ragori, a’r rheini’n mynd gam ymhellach na’r hyn sy’n ofynnol yn eu swyddi.\nMae Gwobr Cyflogwr VQ y Flwyddyn yn canolbwyntio ar wobrwyo cyflogwyr sy’n defnyddio cymwysterau galwedigaethol i ychwanegu gwerth i’w gweithlu. Maent yn rhoi tystiolaeth bod y buddsoddiad hwn mewn uwchsgilio galwedigaethol yn gallu gwneud gwir wahaniaeth i’w helw ac i lwyddiant eu sefydliad.\nMae modd enwebu ar gyfer y Gwobrau’n rhad ac am ddim, a’r dyddiad cau ar gyfer derbyn enwebiadau wedi’u cwblhau yw 12.00 (hanner dydd) dydd Gwener 8 Mawrth 2019.\nDilynwch y dolenni uchod i lenwi’r ffurflen enwebu.\nNodwch: rhaid i’r holl enwebiadau ar gyfer y Gwobrau gael eu llwytho i fyny i’r platfform enwebu ar-lein – ni allwn dderbyn enwebiadau drwy e-bost na thrwy’r post.\nRhaid ichi ateb y tri chwestiwn a rhoi datganiad tystiolaeth yn adran 3, a hwnnw’n crynhoi’r enwebiad. Ni ddylai’r un ateb fod yn hwy na 300 gair.\nWrth enwebu, dylid egluro’n glir pam fod y sawl sy’n cael ei enwebu wedi llwyddo’n eithriadol, gan roi pwyslais penodol ar effaith. Bydd y beirniaid yn croesawu’n fawr unrhyw eirdaon cadarn ac annibynnol i gyd-fynd â’r enwebiad.\nTaflen Enwebiadau VQ\nDim ond ambell reol sydd ar gyfer Gwobrau Diwrnod VQ 2019, a dyma nhw:\nRhaid i’r holl ffurflenni enwebu ddod i law erbyn 12.00 (hanner dydd) dydd Gwener 8 Mawrth 2019.\nTNi fydd y ffurflenni enwebu ar gael ar-lein ar ôl yr amser uchod, ac ni fydd dolenni i’r ffurflenni enwebu’n gweithio ar ôl hyn chwaith.\nRhaid i’r rheini sy’n cyrraedd y rownd derfynol sicrhau eu bod ar gael ar gyfer dibenion cyhoeddusrwydd (ffotograffau, ffilmio a datblygu astudiaethau achos) rhwng 25 Mawrth ac 5 Ebrill 2019.\nBydd angen i’r rheini sy’n cyrraedd y rownd derfynol sicrhau eu bod yn gallu bod yn bresennol yn y Seremoni Wobrwyo a gynhelir nos Fercher 15 Mai 2019 yn Amgueddfa Genedlaethol Caerdydd. Os bydd rhywbeth annisgwyl yn digwydd, gellir anfon cynrychiolydd ar ran y sawl sydd wedi cyrraedd y rownd derfynol.\nOUnwaith y byddwch wedi cyflwyno’r ffurflen enwebu, allwch chi ddim ei haddasu a’i hailgyflwyno. Ni dderbynnir unrhyw enwebiadau dilynol i’r un enwebai.\nMae penderfyniad y Beirniaid yn derfynol, ac ni chaniateir unrhyw ohebu na thrafod yn hyn o beth.\nBydd y rheini sy’n cyrraedd y rownd derfynol yn cael gwybod drwy e-bost a ffôn, a hynny ddim hwyrach na dydd Iau 28 Mawrth 2019.\nBydd y rownd derfynol yn derbyn cyfanswm o 4 lle am ddim i’r gwobrau – 1 i’r enwebai, ynghyd â thocyn i 3 o westeion. Gellir archebu tocynnau ychwanegol ar-lein.\nLlywodraeth Cymru mewn partneriaeth â Ffederasiwn Hyfforddiant Cenedlaethol Cymru, ColegauCymru, Cymwysterau Cymru a Chyngor y Gweithlu Addysg sy’n trefnu Gwobrau VQ.\nMae’r ymgyrch yn cefnogi marchnata’r Rhaglen Brentisiaethau yng Nghymru, sef rhaglen sy’n cael ei hariannu gan Lywodraeth Cymru gyda chymorth gan Gronfa Gymdeithasol Ewrop.


maes-e.com • Dangos pwnc - Nid cyfalafiaeth yw'r bai\nNid cyfalafiaeth yw'r bai\n77 neges • Tudalen 8 o 8 • 1 ... 4,5,6,7,8\ngan Garnet Bowen » Iau 06 Mai 2004 8:09 am\nGarnet Bowen a ddywedodd: Y broblem efo hyn - fel dwi wedi ei nodi uchod - ydi fod y mudiad amgylcheddol yn mynd i gael ei gyhuddo o godi bwganod os nad ydi Prydain wedi troi yn Siberiaidd erbyn 2020/2070, a mae pobl yn mynd i roi'r gorau i wrando arnyn nhw. Mae'n well i ni fod yn onest ynglyn a'r peryglon, yn hytrach na cheisio dychryn pobl i gytuno a ni.\nBe wyt ti'n meddwl y dylsen nhw wneud yn lle? Bod yn ddistaw ar mater yr amgylchedd, fel bod pawb yn gwrando arnyn nhw? Beth yw pwynt fod yn fudiad credadwy sydd byth yn dweud dim? Dwi'n credu ei bod nhw'n ddigon gonest am y dyddiad 2070, ond wrth gwrs gall neb edrych i mewn i'r dyfodol. Rydw i'n gobeithio ei bod nhw'n anghywir, ond dwi'n meddwl ei bod nhw'n iawn.\nNid bod yn ddistaw, ond bod yn realistic. Peidio a throi yn broffwydi gwae, ond yn hytrach cynnal dadl ddeallusol wedi ei selio ar ffeithiau, yn hytrach na chodi bwganod.\ngan Macsen » Iau 06 Mai 2004 4:53 pm\nDyma yr ateb mae ein technoleg gwych ni wedi' daflu fyny: Llosgi popeth! Dim ond 'minor effect' ar ein iechyd ni mae'n mynd i gael. O leia byddan ni'n ei anadlu mewn yn lle bod o dan draed.\nBeth bynnag, dyma esiampl o sut mae'r technoleg diweddara' yn distrywio'n amgylchedd.\ngan Garnet Bowen » Gwe 07 Mai 2004 8:29 am\nMacsen a ddywedodd: Beth bynnag, dyma esiampl o sut mae'r technoleg diweddara' yn distrywio'n amgylchedd.\nErthygl BBC a ddywedodd:\nIt is not yet known what the long-term effects of this pollution may be.\ngan Owain Llwyd » Gwe 07 Mai 2004 9:19 am\nDy bwynt ydi ...?\ngan Macsen » Gwe 07 Mai 2004 2:07 pm\nO wel, tydyn nhw ddim yn gwybod. 'Out of sight, out of mind' fel mae'r hen ddywediad yn mynd.\nBeth ydi dy farn di ar y darn hwn o newyddion Garnet? Dim rywbeth ymhell yn y dyfodol yw'r newidiadau rhain!\ngan Garnet Bowen » Llun 17 Mai 2004 1:58 pm\nMae'r stori yna yn creu pryder mawr i mi, yn enwedig gan fy mod i'n dioddef o asma. Nid ceisio gwadu ein bod ni'n niweidio'r amgylchedd ydw i, dim ond ymbil am ychydig o bwyll wrth drafod y pwnc. Dwi'n cytuno'n llwyr mai dirywiad amgylcheddol ydi un o'r bygythiadau mwyaf i ddynoliaeth, ond dwi'n meddwl mai'r ffordd o fynd i'r afael a'r pwnc ydi drwy drafodaeth onest, yn hytrach na drwy gyfuniad o hysteria a phroffwydoliaethau gwae.\ngan Macsen » Maw 18 Mai 2004 4:26 pm\nGarnet Bowen a ddywedodd: Dwi'n cytuno'n llwyr mai dirywiad amgylcheddol ydi un o'r bygythiadau mwyaf i ddynoliaeth, ond dwi'n meddwl mai'r ffordd o fynd i'r afael a'r pwnc ydi drwy drafodaeth onest, yn hytrach na drwy gyfuniad o hysteria a phroffwydoliaethau gwae.\nOnd gyda nifer o wledydd, fel America, yn anwybddu'r problemau yn gyfan gwbwl, a newyddiadurwyr ddim yn barod i drafod y pwnc, ydi gwyddonwyr a grwpiau amgylcheddol yn gorfod gor ddweud y broblem fel bod eraill yn cymeryd sylw ohoni yn y lle cyntaf? Cymer fel esiampl y ffilm newydd The Day After Tommorow. Mae gwyddoniaeth simsan dros ben tu ol iddi, ond os mae'r ffilm yn gwneud i bobl gwestiynnu'r ffordd mae America yn anwybyddu'r broblem amgylcheddol onid yw'n beth da ar y cyfan?\nI grynhoi fy nadl yn yr edefyn hwn, cyn iddi fynd ar chwal: Mae'n bosib dadlau mae un o brif gyfraniadau cyfalfiaeth i'n cymdeithas yw diwylliant o wastraffu eithafol. Yn wahanol i grefydd Taoist, Buddhist neu un o amryw grefyddau'r dwyrain, mae dyneiddiaeth Judeo-Christian y gorllewin yn gweld natur fel adnodd i gyflawni ein chwant dynol ni'n unig; "The most extreme manifestation of this anthropocentric paradigm is reflected in the dominant values and beliefs of consumerism.” (Stegar, Manfred B. 2003) Mae'r diwylliant o wastraff hwn wedi arwain at boethi byd-eang wedi ei achosi gan nwy ty-gwydr a tanwydd fossil a tyllau yn yr oson wedi' achosi gan chlorofluorocarbons (cyfieithiad?), problemau amgylcheddol sy'n effeithio'r Ddear gyfan nid y gymdeithas sydd yn ei creu yn unig. Bod y broblem yma ar ei waethaf yn y gorllewin, lle mae cyfalafiaeth ar ei fwyaf rhydd, yn dangos cyswllt uniongyrchol rhwng y diwylliant treuliwr wedi ei greu gan gyfalafiaeth a problemau amgylcheddol: "The United States comprises only 6% of the world’s population, but it consumes 30-40% of our planet’s natural resources.” (Stiglitz, Joseph. 2002) Nid yw'r diwylliant o ddefnyddwyr yma'n gwastraffu yn unig, ond wrth ei natur yn rhoi ychydig iawn o feddwl i'r dyfodol. Mae hysbysebu yn dweud wrthom ni i fyw am y foment, yn cymylu effeithiau tymor hir ein hedoniaeth: "Nor are long-range desires considered: an interest in leaving non-toxic environment to our children receives less attention than desires for consumer goods whose manufacture produces a by-product of toxic waste.” (Schudson, Micheal. 1984)\nEr hynny, mi all ddadlau bod, yn y tymor hir, wedi ei borthi gan y gyfalafiaeth a'r diwylliant o dreulio sy'n dod llaw yn llaw, dyrchafiadau mewn technoleg yn mynd i arwain at lai o broblemau amgylcheddol na achoswyd gan yr hen dechnoleg llymrig gynt. Mae'r syniad yma bod dyrchafiadau mewn technoleg yn lleihau problemau amgylcheddol wedi ei seilio bennaf ar y problemau amgylcheddol yn y byd sy'n datblygu: “On the contrary, it is in the developing countries that we find the gravest, most harmful environmental problems. In our affluent part of the world, more and more people are mindful of environmental problems such as endangered green areas.” (Norberg, Johan. 2003)\nBosib bod hyn yn wir, ond mae hi dal yn anodd dadlau bod, beth bynnag y gwellianau mewn technoleg, bod cyfalafiaeth a'r diwylliant o ddefnyddio sy'n dod llaw yn llaw ag ef bob tro'n mynd i greu mwy o wastraff nag cymdeithas amcanus. Hmmm, dw i wedi ysgrifennu 'chydig mwy o eiriau nag oeddwn i wedi meddwl gwneud.


Gweithgynhyrchwyr, Cyflenwyr - Ffatri Uniongyrchol Methyltestosteron Tsieina - Factory Direct Wholesale - Xinhang\nMae methyltestosterone yn ffurf sydd ar gael ar lafar o'r prif testosteron gwrywaidd androgen. Wrth edrych ar strwythur y steroid hwn, gwelwn mai testosteron yn y bôn sydd â grŵp methyl ychwanegol yn y safle c-17 alffa (sylwedd al-alffa c-17), sy'n caniatáu gweinyddiaeth lafar.\nPowdwr Steroidau Methyltestosterone ar gyfer Tyfu Cyhyrau\nGeiriau allweddol Methyltestosterone, powdr Methyltestosterone, powdr 17-Methyltestosterone, 17-Methyltestosterone.\nData powdr Methyltestosterone\nMethyltestosterone Enw'r Cynnyrch: Methyltestosterone\nEnwau brand Methyltestosterone: Agoviron, Android, Metandren, Oraviron, Oreton, Testovis, Testred, Virilon\nRhif CAS Methyltestosterone: 58-18-4\nEinecs Methyltestosteron Rhif: 200-366-3\nMW methyltestosteron MW: 302.45\nPurdeb Methyltestosterone: 99%\nYmddangosiad Methyltestosterone: powdr gwyn, anhydawdd mewn dŵr ac yn hydawdd mewn ethanol (1: 5), aseton (1:10).\nDefnydd Methyltestosterone: Felly mae propionate testosterone yn llawer cyflymach nag esterau testosteron eraill fel cypionad neu enanthate, ac mae angen amserlen dosio llawer mwy aml er mwyn cynnal lefelau gwaed sefydlog.\nMae methyltestosterone yn ffurf sydd ar gael ar lafar o'r prif testosteron gwrywaidd androgen. Wrth edrych ar strwythur y steroid hwn, gwelwn mai testosteron yn y bôn sydd â grŵp methyl ychwanegol yn y safle c-17 alffa (sylwedd al-alffa c-17), sy'n caniatáu gweinyddiaeth lafar. Roedd y cyfansoddyn canlyniadol “methylated-testosterone” ymhlith y steroidau geneuol gweithredol cyntaf i'w cynhyrchu. O ganlyniad, mae'r maes ymchwil hwn wedi gwella'n fawr dros y blynyddoedd, a heddiw mae methyltestosterone yn eithaf crai o'i gymharu â llawer o'r llafarau eraill a ddatblygwyd wedi hynny. Mae gweithrediad y steroid hwn yn gymharol anabolig ac androgenig, gyda gweithgaredd estrogenig uchel oherwydd ei aromatization i 17-alpha methyl estradiol. Yn gyffredinol mae hyn yn gwneud methyltestosterone yn rhy drafferthus i'w ddefnyddio at ddibenion adeiladu cyhyrau.\n3. COA Methyltestosterone:\nMethyltestosterone / 17-Methyltestosterone\nPowdr crisialog gwyn gwyn\nMae'r swp hwn yn cydymffurfio â USP31\n4. Dosage Methyltestosterone:\nBydd y rhan fwyaf o ddefnyddwyr amhrofiadol yn dechrau defnyddio Methyltestosterone mewn dosau o tua 30-50mg y dydd ac yn addasu yn ôl yr angen. Oherwydd y materion sy'n ymwneud â Hepatoxicity, argymhellir bod defnyddwyr yn cyfyngu eu defnydd o'r cyfansoddyn hwn i ychydig wythnosau yn unig. Byddai cyfyngu ar y defnydd o'r cyffur hwn i 4-6 wythnos yn helpu i osgoi unrhyw gymhlethdodau difrifol a allai ddod yn broblem o ran gwenwyndra iau.\nMae defnydd steroid Methyltestosterone wedi'i gyfyngu mewn adeiladu corff oherwydd nad yw'n dda ar gyfer cynnydd parhaus mewn grym a chyhyrau. Fel arfer, mae bodybuilders yn defnyddio dbol. Bydd y rhai sydd am roi cynnig ar effeithiau'r gymysgedd unwaith yn unig, yn cael llif egni sydyn a bydd eu pwysau'n cynyddu'n ddifrifol, oherwydd y crynhoad dŵr sylweddol. Mae silwét yr athletwyr yn dod yn gadarn ac yn llawn amser am gyfnod byr yn unig, tra bod y dŵr yn cael ei gynnal yn yr organeb.\n5. Budd-dal methyltestosteron:\nMae'r steroid yn cyrraedd y gwaed yn gyflym iawn ac mae'r cyfnod datgymalu yn fyr iawn. Mae'r Methyltestosterone yn steroid gyda chamau cryf oherwydd ei effaith androgen sylweddol. Fe'i defnyddir yn enwedig pan fydd yn rhaid cynyddu'r ymosodol. Mae'r codwyr pwysau yn ei ddefnyddio cyn ei hyfforddi a chyn cystadlaethau pwysig gan fod yr effaith androgen yn cael ei harsylwi ar ôl awr yn unig, gan gyfeillio â'r ymosodol, y gorbrisio, yr ysgogiad ysgogol; mae'r effeithiau hyn yn eu helpu i godi mwy o bwysau.\nMae methyltestosterone yn chwarae rhan allweddol yn natblygiad meinwe atgenhedlu gwrywaidd fel y tyst a'r prostates, gall hyrwyddo'r organau rhyw gwrywaidd a'u defnyddio mewn newid rhyw yng nghyfnod yr eginblanhigyn, a'u defnyddio fel ychwanegyn porthiant i gynhyrchu poblogaethau gwryw o tilapia yn bennaf. Yn ogystal, mae Methyltestosterone yn hanfodol ar gyfer iechyd a lles yn ogystal ag atal osteoporosis.\nHot Tags: casyl-stosteron methyltestosterone, Tsieina, gweithgynhyrchwyr, cyflenwyr, ffatri, cyfanwerthu\nPâr o: 17-Alpha-Methyl-Testosterone (M1T) CAS.65-04-3\nNesaf: Turinabol (4-Clorodehydromethyltestosterone) （TBOL） CAS.2446-23-3


Cytunodd y Senedd ar God Ymddygiad ar Safonau Ymddygiad Aelodau o'r Senedd newydd a chanllawiau cysylltiedig, a ddaeth i rym ar ddechrau'r Chweched Senedd, ar 24 Mawrth 2021. Ceir rhagor o wybodaeth am ddatblygiad y Cod newydd mewn erthygl newyddion, ac adroddiad a gyhoeddwyd gan y Pwyllgor Safonau Ymddygiad.\nPwrpas hanfodol y Cod Ymddygiad hwn yw cynnal enw da’r Senedd a'r ethos agored ac atebol sy'n angenrheidiol i atgyfnerthu hyder y cyhoedd yng ngonestrwydd Aelodau o'r Senedd yn y ffordd y maent yn cyflawni eu dyletswyddau a'u cyfrifoldebau cyhoeddus pwysig.\nMae'r Cod hwn yn berthnasol i holl Aelodau o'r Senedd. Rhaid i Aelodau gydymffurfio ag ef. Mae rheolau pellach ar gynnal busnes y Senedd, gan gynnwys y Rheolau Sefydlog a chanllawiau'r Llywydd, i'w gweld yma.\nMae'r Senedd wedi ymrwymo i ddelio'n effeithiol ag unrhyw bryderon neu gwynion. Os oes gennych unrhyw bryderon am ymddygiad Aelod neu os ydych am wneud cwyn, cysylltwch â’r Comisiynydd Safonau. Os oes gennych unrhyw bryderon sy'n gysylltiedig â Chomisiwn y Senedd neu os ydych am wneud cwyn, ymwelwch â'n tudalen Cwynion.\nCod Ymddygiad ar Safonau Ymddygiad Aelodau o'r Senedd\nCanllawiau i Aelodau o'r Senedd ar gofrestru, datgan a chofnodi buddiannau ariannol a buddiannau eraill\nCanllawiau i Aelodau o'r Senedd ar Gofnodi Cyflogaeth Aelodau'r Teulu gyda Chymorth Arian y Comisiwn\nRheolau a Chanllawiau ar Ddefnyddio Adnoddau'r Senedd\nRheolau ynghylch gweithredu Grwpiau Trawsbleidiol\nCanllawiau Senedd Cymru ar lobïo a mynediad at Aelodau o'r Senedd\nCod ar Wahanol Rolau a Chyfrifoldebau Aelodau Etholaeth ac Aelodau Rhanbarthol\nGweithdrefn ar gyfer ymdrin â chwynion yn erbyn Aelodau o'r Senedd\nProtocol rhwng y Comisiynydd Safonau, Senedd Cymru, a'r Cyfarwyddwr Erlyniadau Cyhoeddus\nCanllawiau ar y Cod Ymddygiad ar gyfer Aelodau o'r Senedd\nMae Senedd Cymru wedi ymrwymo i ddelio'n effeithiol ag unrhyw bryderon neu gwynion sydd gennych am ein gwasanaeth. Ein nod yw egluro unrhyw faterion nad ydych yn siŵr yn eu cylch. Os yn bosibl, byddwn yn cywiro unrhyw gamgymeriadau yr ydym efallai wedi'u gwneud. Byddwn yn darparu unrhyw wasanaeth y mae gennych hawl i'w gael ac rydym wedi methu â'i ddarparu. Os byddai rhywbeth o'i le arnom, byddwn yn ymddiheuro ac, os oes modd, byddwn yn ceisio unioni'r sefyllfa. Rydym hefyd yn anelu at ddysgu o'n camgymeriadau a defnyddio'r wybodaeth a gawn i wella ein gwasanaethau.


Taflenni Teils Mosaig Gwydr Cheap Cynhyrchwyr a Chyflenwyr - Taflen Teils Mosaig Gwydr Prisiau Cyfanwerthu - HANSE\ntaflenni teils moethig gwydr 1. Paramedr cynnyrch 2. Manylion cynnyrch Taflenni teils moethig gwydr pris isel Ar gael mewn llawer o ddyluniadau, manylebau a lliwiau amrywiol, dyluniadau unigryw ac ansawdd unigryw. Wedi'i ddefnyddio ar gyfer addurniadau wal a llawr dan do ac awyr agored, addurno ystafelloedd ymolchi, adeiladu ...\nA oes angen backsplash niwtral newydd ei ysbrydoli gan fwynau meddal natur? Mae'r llenni teils mosaig llwyd a gwyn marmor a gwyn yn dod â lliwiau niwtral sy'n sicr o gyd-fynd â dyluniad tŷ. P'un a yw'ch lle yn gyfoes neu'n draddodiadol, bydd y taflenni teils moethig gwydr hwn yn ychwanegu'r awyrgylch perffaith o ddiffyg a soffistigedig. Codwch eich lle gyda'r lliwiau meddal hyn eto sydd wedi'u mireinio'n uchel.\n1.Addas ar gyfer waliau dan do ac awyr agored, adeiladu tu allan a phyllau nofio ac yn y blaen\n7. Gall pob cynnyrch gael ei addasu ar gais\nMae'r teils mosaig gwydr marm gwyn yn cyfuno'r gorau o gynlluniau lliw cyfoes.\nMae'r defnydd o ddarnau o wydr a cherrig wedi'i hewnio â hecsagon yn dod ag ymyl gyfoes i'r motiff traddodiadol o dyluniau mosaig. Mae gan y mosaig teils gwydr hwn y potensial i greu canolbwynt da mewn ystafell a bydd yn rhedeg wal wal, ystafell ymolchi neu gegin yn ôl gyda addurniadau hyfryd.\nYchwanegwch ddiddorol a dosbarth i'ch prosiect gyda'r cynlluniau gwydr a theils mosaig cymysgedd carreg naturiol.\nAr gael mewn llawer o ddyluniadau, manylebau a lliwiau amrywiol, dyluniadau unigryw ac ansawdd unigryw.\nWedi'i ddefnyddio ar gyfer addurniadau wal a llawr dan do ac awyr agored, addurno ystafelloedd ymolchi a cheginau.\nMae'r mosaig gwydr yn hawdd i'w osod, yn gwrth-lwch, yn golchi, yn brawf asid, yn alcalïaidd-brawf, yn wydn.\nMeintiau wedi'u haddasu ar gael yn ôl gofynion cleientiaid.\nPecyn mewnol mosaig gwydr: taflen blastig, carton\nPecynnu allanol mosaig gwydr: cât bren môr.\n1) Beth yw nodweddion mosaig gwydr?\n- Amgylcheddol cyfeillgar, ymbelydredd yn llai\n- Lliwiau meddal, ymddangosiad cain, grasus yn edrych, yn fflworid, yn ddiniwed\n- Yn hawdd i lanhau a chynnal\n--Ffrost-proof ac asid-resistant, Dŵr-brawf, gwrthsefyll poeth, gwrth-lwch ac yn y blaen\n2) Pa fath o daliad yr ydych chi'n ei dderbyn?\n- Rydym yn derbyn T / T, L / C (trosglwyddo gwifren), Western Union, PayPal.\n- blaendal o 30% ar gytundeb arwyddo, cydbwysedd o 70% a dalwyd cyn llongau.\n3) Pryd allwch chi ddarparu'r nwyddau?\n- Os yw'r stoc ar gael, gallwn ddarparu nwyddau o fewn 7 niwrnod. Os nad oes stoc, byddai hynny'n 20-25 diwrnod ar ôl derbyn blaendal.\n4) Sut alla i gael rhywfaint o sampl?\n- Rydym yn anrhydeddus i gynnig sampl teils i chi am ddim. Ac mae gorchymyn teils bach hefyd yn dderbyniol.\nHot Tags: taflenni teils moethig gwydr, gweithgynhyrchwyr, cyflenwyr, cyfanwerthu, rhad, gostyngiad, pris


Canolfan Groeso Symudol | Bridgend Reach Rural Development\nMae’r diwydiant twristiaeth yn bwysig dros ben i Fwrdeistref Sirol Pen-y-bont ar Ogwr. Mae’n cyflogi tua 4,197 o weithwyr ac yn cynhyrchu dros £268 miliwn yn flynyddol, gan ddenu dros 3.5 miliwn o ymwelwyr yma’r flwyddyn.\nMae’r diwydiant twristiaeth yn bwysig dros ben i Fwrdeistref Sirol Pen-y-bont ar Ogwr. Mae’n cyflogi tua 4,197 o weithwyr ac yn cynhyrchu dros £268 miliwn yn flynyddol, gan ddenu dros 3.5 miliwn o ymwelwyr yma’r flwyddyn. Nododd Adran Dwristiaeth y Fwrdeistref fod angen Canolfan Groeso Symudol er budd ymwelwyr â chefn gwlad Pen-y-bont yr Ogwr yn sgil cau Canolfan Groeso Pen-y-bont ar Ogwr yn 2012 a chau canolfan Porthcawl wedyn ym mis Medi 2013. Diben y Ganolfan Groeso Symudol yw mynd i ddigwyddiadau strategol a gwledig ledled y Fwrdeistref Sirol i hyrwyddo twristiaeth cefn gwlad yn ogystal â darparu gwybodaeth berthnasol arall ar gyfer ymwelwyr i’r ardal.\nCefnogodd reach y prosiect trwy gyfrwng y Gronfa ‘Arloesi’, a chyfrannwyd £10,989 tuag at gost prynu, ac addasu’r trelar a phrynu cyfarpar ar ei gyfer er mwyn gallu’i ddefnyddio fel y Ganolfan Groeso Symudol. Darparwyd gweddill y cyllid gan £1,221 o arian cyfatebol.\n“Mae’r uned symudol yn caniatáu i’r Fwrdeistref Sirol ddarparu gwasanaeth gwybodaeth twristiaeth ar gyfer ymwelwyr mewn dull unigryw a hynod,” meddai Nicola Lewis, Cydgysylltydd Estyn Allan, Datblygiad Gwledig reach . “Mae’n cydymffurfio’n gyfangwbwl â gofynion y Ddeddf Gwahaniaethu ar Sail Anabledd ac yn hygyrch i bawb.” Un o fanteision yr uned yw ei bod yn darparu gwybodaeth dwristiaeth yn uniongyrchol i’r ymwelwyr, gan ei bod yn bresennol yn y digwyddiadau sirol allweddol y mae’r ymwelwyr yn eu mynychu. Yn ystod 2013 aeth y Ganolfan Groeso Symudol i saith o ddigwyddiadau gwledig strategol ac allweddol ar hyd a lled y Fwrdeistref, gan gynnwys Gŵyl Elvis, Sioe Pen-y-bont ar Ogwr a Phencampwriaeth Agored Hŷn Cymru yng nghlwb golff Royal Porthcawl. Mae cynlluniau ar y gweill i fynd i ddigwyddiadau allweddol yn 2014.\nMantais bwysig arall i’r Ganolfan Groeso Symudol yw ei bod yn gost effeithiol. Mae’n golygu bod modd darparu’r gwasanaeth pwysig hwn heb orfod ei leoli a’i redeg o adeilad pwrpasol.\n“Mae’r Ganolfan Groeso Symudol yn ein galluogi i ddarparu gwybodaeth yn uniongyrchol trwy fod yn bresennol mewn amrywiaeth o ddigwyddiadau allweddol yn y Fwrdeistref Sirol. Mae’n caniatáu i ni ehangu twristiaeth y Fwrdeistref Sirol a’i delwedd wledig.”\nCydgysylltydd Estyn Allan Datblygiad Gwledig, Cyngor Bwrdeistref Pen-y-bont ar Ogwr


*Swydd Newydd* Mentoriaid STEM x 3 - Career Choices Dewis Gyrfa Ltd\nMentoriaid STEM x 3\nA oes gennych ddiddordeb mewn gweithio mewn partneriaeth â busnesau a chyflogwyr STEM er mwyn helpu i ganfod sut y gallant ymgysylltu â’r byd addysg a chodi ymwybyddiaeth dysgwyr o natur newidiol...\nCyflogwr: Career Choices Dewis Gyrfa Ltd\n1 yn Ynys Môn, 1 yng Ngwynedd ac 1 yng Nghonwy. O ganlyniad, mae’n hanfodol i ymgeiswyr fod yn rhugl yn y Gymraeg.\nCyflog: £22,371 - £23,931 y flwyddyn (Cyflog cychwynnol £22,371 y flwyddyn)\nBydd yr ymgeisydd llwyddiannus yn creu, yn sefydlu ac yn cynnal cysylltiadau cadarnhaol â rhwydwaith o gyflogwyr a’u cyrff proffesiynol i gefnogi’r broses o gyflwyno gwasanaethau cysylltu â chyflogwyr i ysgolion ar draws Gogledd-orllewin Cymru. Bydd yr ymgeisydd llwyddiannus hefyd yn gweithio gyda llwyth achosion cyfranogwyr Blwyddyn 8-13 ym mhob ysgol i godi eu hymwybyddiaeth o’r cyfleoedd sy’n codi o fewn y maes STEM.\nMae 3 chyfle cyffrous i weithio fel Mentor STEM amser llawn ar gael yng Ngogledd-orllewin Cymru. 1 yn Ynys Môn, 1 yng Ngwynedd ac 1 yng Nghonwy. O ganlyniad, mae’n hanfodol i ymgeiswyr fod yn rhugl yn y Gymraeg.\nMae swydd-ddisgrifiad llawn a ffurflen gais ar gael yn http://apply.careerswales.com/\nDylid anfon ceisiadau wedi’u cwblhau at HR@careerswales.com erbyn 9am ar Dydd Mercher 12fed o Ragfyr 2018.\nDyddiadau y cyfweliadau: Dydd Mawrth 8fed o Ionawr 2019 a Dydd Gwener 11eg o Ionawr 2019.\nNoder, nid ydym yn derbyn ceisiadau ar ffurf CV. Mae’r gallu i gyfathrebu yn Gymraeg yn hanfodol a chroesewir ceisiadau yn Gymraeg neu Saesneg. Ni chaiff cais a wneir yn Gymraeg ei drin yn llai ffafriol na chais a wneir yn Saesneg.


Gêm Marw Wyau Pasg. Chwarae rhad ac am ddim ar-lein\nGêm Marw Wyau Pasg Ar-lein\nMarw Wyau Pasg\nGêm Disgrifiad: I'r rhai sydd am ddangos eu galluoedd creadigol, rydyn ni'n cyflwyno gêm gyffrous newydd Marw Wyau Pasg. Ynddo o'ch blaen ar y sgrin bydd tudalennau o lyfr lliwio lle bydd delweddau du-a-gwyn o wyau Pasg i'w gweld. Bydd yn rhaid i chi glicio un ohonynt gyda chlicio llygoden. Felly rydych chi'n ei agor o'ch blaen. Mae panel gyda phensiliau yn ymddangos o dan y ddelwedd. Gan ddewis un ohonynt bydd angen i chi gymhwyso'r lliw hwn i ran benodol o'r llun. Felly wrth wneud y camau hyn byddwch chi'n lliwio'r llun yn llawn.\nI'r rhai sydd am ddangos eu galluoedd creadigol, rydyn ni'n cyflwyno gêm gyffrous newydd Marw Wyau Pasg.\n© playgame24.com - gêm ar-lein rhad ac am ddim Marw Wyau Pasg () Chwarae\nfflachia herwhela ar-lein Marw Wyau Pasg rhad ac am ddim.. Peidiwch ag anghofio sgorio'ch y gêm hon Marw Wyau Pasg a rhannu gêm hon gyda'ch ffrindiau gorau.


O laswyr i lawrydd - University of South Wales\nGyda Phrifysgolion yng Nghymru yn cynhyrchu mwy o raddedigion yn dechrau busnesau na’r un wlad arall yn y DU1, mae Prifysgol De Cymru a’i myfyrwyr entrepreneuraidd wrth galon ecosystem hunangyflogedig a llawrydd fywiog ledled sectorau o’r Diwydiannau Creadigol i Reolaeth Bywyd Gwyllt.\nMae gan PDC hen hanes cyfoethog o entrepreneuriaid graddedig llwyddiannus.\nO’r cwmni rheolaeth ynni arbenigol – a chyn-gwmni deillio’r Brifysgol – RUMM, i Team Metalogic wedi’i leoli yng Nghaerdydd, sy’n darparu gwasanaethau TG yn allanol i BBaCH ledled y DU. O’r brand brwsh colur Spectrum Collections sy’n cael ei gydnabod ledled y byd, i’r cynllunydd ffasiwn a’r steilydd yn UDA a aned yng Nghymru, Antonella Commatteo.\nEr nad yw pob menter yn ffynnu ac yn goroesi, cwmnïau newydd yw enaid unrhyw economi sy’n tyfu, gan greu cyfoeth, datblygu arloesedd ac, yn bwysicach oll, yn cynhyrchu swyddi mewn cymunedau lleol. Yma yng Nghymru, mae’r un mor wir ac mae Prifysgol De Cymru wedi ymrwymo i wella ffyniant mewn cymunedau lleol drwy addysg fenter arloesol a hyfforddi sgiliau, o’r glasfyfyriwr i’r llawrydd!\nDewch i gwrdd â rhai o’n graddedigion diweddar a fanteisiodd yn llwyr ar y cyfleoedd a’r gefnogaeth sydd ar gael yn y Brifysgol i’w helpu i roi eu syniadau ar waith a’u gosod ar lwybr tuag at yr yrfa o’u dewis ar ôl graddio.\nMae menter a chyflogadwyedd wrth galon popeth mae PDC yn gwneud, ym mhob ysgol a chyfadran.\nYr Athro Dylan Jones-Evans, Dirprwy Is-Ganghellor Cynorthwyol Menter\nEnw: Fred Badham\nCwrs a astudiwyd: BSc (Anrh) Peirianneg Sain\nSwydd: Peiriannydd Sain Llawrydd\nDechreuais fy ngyrfa mewn cerddoriaeth fyw yn ystod fy mlwyddyn gyntaf, yn gweithio fel technegydd sain fyw o gwmpas bariau yng Nghaerdydd, yn ogystal â Zen Bar PDC ble wnes i gysylltu gyntaf gyda Menter Myfyrwyr yn ystod eu digwyddiadau sylw a rhwydweithio ‘Creu a Chydweithio’. Roedd yn wych dechrau rhwydweithio gyda phobl broffesiynol o’r diwydiannau creadigol, staff a chyd-fyfyrwyr.\nYn ystod fy ngradd deuthum i’r casgliad mai yn sain ar leoliad oedd fy niddordeb – recordio sain ar set ar gyfer ffilmiau, a gan fod modd i mi logi offer gan y Brifysgol dechreuais gymryd unrhyw brosiect y gallwn er mwyn cryfhau fy mhortffolio. Ers hynny, rwyf wedi gweithio mewn sawl sector o’r diwydiant adloniant yn cynnwys ffilm, teledu, theatr a cherddoriaeth fyw. Mae fy ngwasanaethau’n cwmpasu sain ar leoliad ac ôl-gynhyrchu sain, i ddeunydd clyweled a pheiriannu byw ac rwyf wedi gweithio i Home Box Office (HBO) ac ar sioeau megis llwyddiant Netflix, Sex Education.\nErbyn fy mlwyddyn olaf roeddwn yn teimlo fod gen i’r hyder, y cysylltiadau a’r profiad technegol i ddechrau’n llawrydd, ond fod angen help arna i o’r ochr fusnes, felly ym mis Mehefin 2019 gwnes gais i Academi Lawrydd PDC.\nRoedd hyn yn golygu wythnos o help gyda busnes yn cynnwys marchnata digidol, cynllunio busnes, trefnu cyllid, yn ogystal â sgyrsiau gwerthfawr gan entrepreneuriaid graddedig a phobl lawrydd eisoes yn y diwydiant. Penllanw hyn oedd cyfle i wneud cais am gyllid. Rwy’n falch o gael dweud y bûm yn llwyddiannus ac felly, gyda rhywfaint o arian yn gefn i brynu offer, cymerais y cam i fod yn llawrydd llawn amser. Dyddiau difyr! Ar hyn o bryd, rwy’n ddyn sain dan hyfforddiant ar ddrama deledu safonol er mai fy nod yn y pen draw yw dringo hierarchaeth byd ffilmiau i ddod yn gymathwr sain.\nO edrych yn ôl, rhan bwysig o fynd i’r Brifysgol i mi oedd y rhwydwaith a’r cysylltiadau, ac fe wnaeth fy nghwrs ynghyd â mynychu digwyddiadau menter fy helpu i gysylltu gyda phobl greadigol eraill. Bu’n help gwirioneddol i feithrin fy hyder i fynd i siarad gyda phobl o’r un anian a oedd yn rhannu nod tebyg, a gwneud perthnasoedd pwysig gyda phobl yn y diwydiant.\nRwyf wedi deall llawer iawn am y rhannau ychydig llai difyr (ond eto yn bwysig) o redeg busnes yn cynnwys trethi, cyfraith hawlfraint, a rheoli cyllid. Mae’r wybodaeth hon a’r sgiliau wedi fy ngwneud yn fwy hyderus i redeg fy musnes llawrydd ac wedi rhoi’r awydd i mi barhau i’r dyfodol.\nRydym yn falch o fod yn cynhyrchu arweinwyr y dyfodol, llawer ohonynt wedi manteisio ar y cyfleoedd rydym ni’n eu cynnig ar gyfer profiad gwaith ledled ein cyrsiau i gyd, sydd wedyn yn rhoi mantais gystadleuol i’n myfyrwyr ym marchnad y graddedigion.\nGydag entrepreneuriaeth graddedigion yn rhan allweddol o strategaeth 2030 y Brifysgol, byddwn yn parhau i ddatblygu’r arweinwyr entrepreneuraidd hynny a fydd yn gwthio economi Cymru a’r DU yn eu blaenau.\nEnw: Charlotte Blackmore\nEnw’r cwrs: BSc (Anrh) Bioleg Bywyd Gwyllt Rhyngwladol\nSwydd: Partner Busnes yn Animal Ed\nYn ystod fy mlwyddyn gyntaf yn y Brifysgol fe es i farchnad Nadolig ar y campws a drefnwyd gan Menter Myfyrwyr i werthu fy mhrintiau celf (busnes ar wahân). Dyma ble gwrddais i ag Emma Forouzan, Rheolwr Menter Myfyrwyr, am y tro cyntaf. O hynny ymlaen, manteisiais ar 121 cymhorthfa busnes a’m helpodd i gryfhau fy syniad am fusnes addysg am anifeiliaid nôl adre yn Hampshire.\nMae fy mhartner busnes, Tiana, a finnau wastad wedi bod yn frwdfrydig ynglŷn ag achub ac addysgu eraill am ofal am anifeiliaid. Roeddem eisoes yn berchen ar nifer o anifeiliaid wedi’u hachub (yn cynnwys tarantwlaod, nadroedd, llygod mawr, pryfed pric a mwy!) ond yna dyma gael y syniad am Animal Ed. Mae Animal Ed yn mynd â’r anifeiliaid hyn i ysgolion, cartrefi nyrsio, clybiau a digwyddiadau eraill i ddangos mor anhygoel ydynt ac i ddysgu pobl amdanynt, eu gofal a’r amgylchedd. Er bod Covid-19 wedi cwtogi rhywfaint ar ein gwaith, yn sicr ‘dyw e ddim wedi amharu ar ein dyhead angerddol!\nFel person graddedig diweddar, rhoddodd haf 2020 gyfle i mi fireinio fy syniad yn barod i’w lansio yn yr hydref ac fe fanteisiais yn llwyr ar y mentrau amrywiol oedd ar gael, yn cynnwys yr Wythnos Sefydlu’r Haf, Llawrydd Carlam, ac Ysgol Haf Entrepreneuriaid yn Stiwdio Sefydlu. Roeddent i gyd yn hynod o ddefnyddiol ar gyfer cefnogaeth bersonol, darparu gwybodaeth gyffredinol am fusnes, fy nghadw’n frwdfrydig a’m helpu i ehangu fy rhwydwaith. Fe ddysgais gymaint, ond os oedd rhywbeth roeddwn angen mwy o wybodaeth amdano, fe’m rhoddwyd mewn cysylltiad ag arbenigwyr a allai fy helpu – oedd yn wych!\nGwnaeth y gefnogaeth a dderbyniais gan y Brifysgol newid fy ffordd o feddwl i feddylfryd mwy ‘ie, fe elli di wneud e a dyma sut’. Does gen i bellach chwaith ddim ofn methu, gan fod yr hyfforddiant sgiliau wedi fy helpu i ddysgu sut i flaenoriaethu a dirprwyo. Mae fy hyder wedi datblygu hefyd, ac rwy’n teimlo fy mod mewn sefyllfa gryfach gyda mwy o wybodaeth am fusnes yn gyffredinol.\nI fyfyriwr neu berson graddedig sy’n ei ystyried, byddwn yn argymell plymio ar eich pen i gefnogaeth menter – heb amheuaeth! Fyddwch chi byth yn gwybod ble wnewch chi gyrraedd. Mae dechrau busnes (yn enwedig ynghanol pandemig) yn codi ofn ac yn aml yn teimlo’n llethol, ond mae’r gefnogaeth wedi hwyluso’r daith, ei gwneud hwyliog a hyd yn oed yn fwy ymarferol. Byddwn o ddifri wedi cael amser llawer anoddach yn dechrau’r busnes oni bai am gefnogaeth y Brifysgol, felly diolch i chi i gyd!\nOes gennych chi ddiddordeb mewn menter, entrepreneuriaeth a dechrau eich busnes eich hun?\nCymerwch olwg ar adnoddau’r Brifysgol sydd ar gael i chi fel person graddedig i’ch helpu ar y ffordd.\nEisoes yn entrepreneur neu lawrydd gweithredol?\nByddem yn falch iawn o glywed y diweddaraf gennych. E-bostiwch ni i rannu’ch stori: alumni@southwales.ac.uk


Llwyddiant i ddoniau Ensemble Cymru – Bywyd Myfyrwyr Prifysgol Bangor, Prifysgol Bangor\nMae wedi bod yn wythnos nodedig ar gyfer un o sêr ifainc Ensemble Cymru, Collette Astley-Jones- cyn fyfyrwraig Prifysgol Bangor, wrth iddi ddathlu cael swydd newydd!\nMae Collette yn aelod o deulu Ensemble Cymru a wnaeth waith eithriadol, yn fwyaf diweddar fel rheolwr cerddorfaol ar gyfer taith genedlaethol Pedr a’r Blaidd. A hithau ond newydd orffen ei gradd Meistr mewn Cerddoriaeth ym Mhrifysgol Bangor fis Hydref diwethaf, nid yw wedi cymryd llawer o amser i ddawn Collette gael ei hadnabod o fewn y diwydiant, am iddi gael ei phenodi’n ddiweddar gan Gerddorfa Ffilharmonig Frenhinol Lerpwl yn Cynorthwy-ydd Cynllunio Artistig ac Ensemble. Dyma Collette yn dweud wrthym beth y bydd yn ei wneud yn ei swydd newydd:\n“Byddaf yn gweithio gyda’r tîm cynllunio artistig a hefyd gyda’r tîm rheoli cerddorfaol, a’m swydd i yw’r cyswllt rhwng y ddau. Felly, byddaf yn ymwneud â’r gwaith o gynnal yr ymarferion a’r cyngherddau, hefyd yn edrych ar ôl yr unawdwyr a’r arweinyddion ond, ar ben hynny, yn cynghori’r tîm artistig ynglyn ag unrhyw agweddau ymarferol o safbwynt rheoli cerddorfaol.”\nCafodd Collette ei phrofiad cyntaf o reoli cerddorfa tra oedd hi’n fyfyrwraig yn Ysgol Cerddoriaeth Prifysgol Bangor. Yn ystod y cyfnod hwn, daeth hi’n rheolwr llwyfan ar gyfer Cerddorfa’r Brifysgol a’r Gymdeithas Gerdd, lle'r oedd hi hefyd yn gadeirydd. Dechreuodd Collette hefyd ymwneud ag Ensemble Cymru tra oedd hi yn y Brifysgol, yn gyntaf fel gwirfoddolwr, ac yn ddiweddarach ar ôl ennill interniaeth gyda’r Ensemble fel rhan o’i hysgoloriaeth Meistr, fel yr eglura:\n“Oherwydd fy niddordeb mewn rheoli cerddorfeydd, cynigiodd Ensemble Cymru gyfle imi gynorthwyo yn ei gyngherddau. Dechreuais trwy helpu yn y gwaith o reoli llwyfan a digwyddiadau’r Ensemble yn y gyfres Cerddoriaeth ym Mangor, a symud ymlaen wedyn i weithio ar y teithiau, yn cynnwys taith genedlaethol Dyfroedd Byw yn 2011 a thaith Pedr a’r Blaidd yn gynharach eleni. Bu’r profiad a gefais trwy Ensemble Cymru yn amhrisiadwy, ac mae wedi golygu fy mod wedi gallu cymryd y cam cyntaf mewn diwydiant y gall fod yn anodd i rywun gychwyn ynddo.”\nRoedd Cyfarwyddwr Artistig Ensemble Cymru, Peryn Clement-Evans, yn awyddus i longyfarch Collette ar ei llwyddiannau diweddar, gan ddweud:\n“Rydym ni i gyd yn hynod o falch ynglyn â llwyddiant haeddiannol un o aelodau o deulu Ensemble Cymru, sef Collette Astley-Jones. Ers i Collette ddod atom sawl blwyddyn yn ôl tra oedd yn fyfyrwraig ym Mhrifysgol Bangor, mae hi bob amser wedi dangos brwdfrydedd enfawr dros ddod yn rheolwr ar gerddorfa; does dim llawer ers iddi wneud gwaith gwych yn rheoli’r gerddorfa ar gyfer taith Pedr a’r Blaidd a wnaeth yr Ensemble (mis Mawrth 2014).\n“Rydym yn dymuno pob llwyddiant i Collette yn ei swydd cyffrous newydd.”


Opera Cenedlaethol Cymru yn cyflwyno adloniant comig rhyfeddol\nCrëwyd yr adloniant tafod yn y boch hwn er eich pleser gan y disglair Ms Elena Langer (cyfansoddwr a swffragét) a’r dihafal Ms Emma Jenkins (libretydd a swffragét).\nMae’n bleser o’r mwyaf gennym fynd â chi ar daith fythgofiadwy drwy fywyd ac anturiaethau arwres anhysbys mudiad y Swffragetiaid yng Nghymru, Margaret Haig Thomas, Is-iarlles Rhondda.\nYn Swffragét, ymgyrchydd ac entrepreneur, paratôdd yr Arglwyddes Rhondda y ffordd ar gyfer hawliau cyfartal i fenywod. Yn ogystal ag ymgyrchu’n ddiflino dros hawl menywod i bleidleisio, roedd yn fwch dihangol i ymdrechion merched yn ystod y Rhyfel Byd Cyntaf, goroesodd drychineb suddo’r Lusitania a sefydlodd y cylchgrawn ffeministaidd radicalaidd Time and Tide. Cafodd ei hymdrechion diflino eu gwobrwyo o’r diwedd pan, yn 1918, etholfreiniwyd menywod dros 30 oed.\nMae’r daith fywiog a doniol hon drwy fyd etholfraint a chân yn cael ei hadrodd drwy gyfrwng y neuadd gerddoriaeth ac yn addas iawn, menywod yn unig yw aelodau’r cast a’r tîm cynhyrchu. Tywysir y gynulleidfa drwy’r stori gan ein Emcee ni (Lesley Garret) ac mae’n olrhain anturiaethau Lady Rhondda (Madeleine Shaw) a’r fyddin ddewr o swffragetiaid wrth iddynt ymgiprys yn eofn ag Arglwyddi, gwleidyddion a blychau post yn eu hymdrech i sicrhau hawliau i ferched.\nBydd WNO yn tynnu sylw at frwydr menywod dros ryddid a chydraddoldeb ac i oroesi, mewn nifer o ffyrdd: o ddigwyddiadau cymunedol, sgyrsiau a gweithdai mewn ysgolion i arddangosfeydd, profiadau digidol rhyngweithiol yn ogystal â’r cynhyrchiad ei hun.\nCyfarwyddwr Caroline Clegg, Arweinydd Nicola Rose\nAmser Gorffen Tua 9:30yp\nTrafodaeth wedi’r sioe\nBydd Angela John (Athro Hanes a chofiannydd yr Arglwyddes Rhondda) yn arwain trafodaeth wedi’r sioe rad ac am ddim yn yr awditoriwm gydag aelodau o’r cast a’r tîm creadigol (yn dibynnu ar argaeledd).\nDydd Iau 147:30yp


Cyhoeddi papur £20 newydd – Golwg360\n20 Chwefror 2020 am 15:39\nLlywodraethwr Banc Lloegr, Mark Carney, yn cyflwyno llun o’r papur £20 newydd\nHawlfraint: PA Media\nMae papur £20 newydd ac arno lun o’r artist enwog JMW Turner wedi ymddangos mewn tyllau wal heddiw (dydd Iau, Chwefror 20).\nBydd y nodyn plastig newydd yn cymryd lle’r hen £20 oedd yn â darlun o’r economegydd Adam Smith ac mae wedi cael ei alw’n nodyn arian mwyaf diogel Banc Lloegr erioed.\nMae’r banc yn disgwyl i hanner tyllau wal y Deyrnas Unedig fod yn dosbarthu’r £20 newydd ymhen pythefnos.\nYn fab i farbwr a dyn creu wigiau, daeth Joseph Mallord William Turner yn un o’r meistri am beintio.\nCynhaliodd ei arddangosfa gyntaf yn y Royal Academy yn 1790 pan yn 15 oed.\nCynhyrchodd dros 550 o baentiadau, 2,000 o ddyfrlliwiau a 30,000 braslun a lluniau.


Paulina Luisi - Wicipedia\nathro, geinecolegydd, gwleidydd, swffragét\nArweinydd y mudiad Ffeministaidd o Wrwgwái oedd Paulina Luisi (1875 - 1950) a oedd hefyd yn addysgwraig, geinecolegydd, gwleidydd a swffragét. Roedd nid yn unig yn feddyg benywaidd cynta'r wlad, ond hefyd yn athrawes ac yn brif olygydd y cylchgrawn Acción Femenina.\nFe'i ganed yn Colón yn 1875 a bu farw yn Montevideo yn 1950. \nYn 1909, hi oedd y fenyw gyntf o Wrwgwái i ennill gradd feddygol yn Uruguay. Roedd hi'n uchel ei pharch a chynrychiolodd Wrwgwái mewn cynadleddau menywod rhyngwladol, a theithiodd ledled Ewrop. Mynegodd ei barn ar hawliau menywod, ac yn 1919, dechreuodd Paulina gorff i ymgyrchu dros hawliau menywod yn Wrwgwái. Erbyn 1922, roedd y Gynhadledd Menywod Pan-America wedi ethol Paulina Luisi yn Is-lywydd Anrhydeddus, a pharhaodd i fod yn ymgyrchydd nes i Wrwgwái roi'r hawl i fenywod bleidleisio.\nGanwyd Paulina Luisi yn yr Ariannin ym 1875. Roedd ei mam, Maria Teresa Josefina Janicki o dras Pwylaidd a chredir bod ei thad, Angel Luisi o dras Eidalaidd. Derbyniodd Paulina Luisi radd baglor yn 1899 ac yn ddiweddarach hi oedd y meddyg a'r llawfeddyg benywaidd cyntaf a raddiodd o Ysgol Feddygaeth Universidad de la República (Prifysgol Wrwgwái, 1908). Ei chwaer, Clotilde Luisi, oedd y fenyw gyntaf o Wrwgwái i astudio yng Nghyfadran y Gyfraith Prifysgol y Weriniaeth.\nRoedd yn gymarol wleidyddol ei natur, ac yn ystod ei hoes bu'n aelod o Blaid Sosialaidd Wrwgwái.\nBu'n aelod o Academi Brenhinol Galiseg am rai blynyddoedd.\n↑ Rhyw: https://catalogue.bnf.fr/ark:/12148/cb11154601g; ffeil awdurdod y BnF; dynodwr BnF: 11154601g; dyddiad cyrchiad: 30 Rhagfyr 2018.\n↑ Luisi, 1950: 30–31, 55–56; 1948: 37–39 in Little 1975: 391\n↑ Ehrick, 410\nBNF: cb11154601g (data)\nWedi dod o "https://cy.wikipedia.org/w/index.php?title=Paulina_Luisi&oldid=8223117"\nFfeministiaid o Wrwgwái\nPobl o Colón\nNewidiwyd y dudalen hon ddiwethaf ar 15 Mai 2019, am 06:05.


Hanes y Capel : Capel Y Garn\nAm grynodeb o hanes y fynwent, map a rhestr o'r beddau, cliciwch yma.\nBerw ysbrydoledig y Diwygiad Methodistaidd a roddodd fodolaeth i Eglwys y Garn.\nDiffrwyth oedd achos crefydd yng ngogledd sir Aberteifi ym mlynyddoedd cynnar y ddeunawfed ganrif. Yng ngeiriau un hanesydd cyfredol, 'Yr oedd parthau uchaf Sir Aberteifi fel rhyw anialwch hollol wyllt, heb eu gwrteithio erioed - moddion gwybodaeth na'u hau - hadau efengyl.'\nCychwynnwyd achos Methodistiaeth yn yr ardal hon tua 1790, a hynny yn Llanfihangel Genau'r Glyn - yn y Glebe Inn, Lôn Glanfread, yn gyntaf, ac wedyn, mae'n debyg, yn y Black Lion (Croesawdy heddiw). Tua 1793 y codwyd y capel cyntaf (yn agos at ble mae Dôl Maelgwyn a Maelgwyn House heddiw). Yr enw a roddwyd arno oedd Jehofa-Jire, sef 'Yr Arglwydd a ddarpar'. Fel y gwyddom, dyna'r enw a roddodd Abraham i'r fan lle'r achubodd yr angel Isaac rhag ei aberthu (Genesis 22:14). Buan, serch hynny, y mabwysiadodd y capel enw'r rhes o fythynnod a oedd hefyd ar fin y ffordd, ac i'r gogledd o'r capel, sef Pen-y-garn, neu y Garn. Cynyddodd nifer yr aelodau, a hynny yn arbennig ar ôl Diwygiad 1805, ac fe godwyd ail gapel yn 1813, yn agos at leoliad y capel cyntaf.\nUgain mlynedd yn ddiweddarach, yn 1833, yr oedd y capel eto yn rhy fach i'r gynulleidfa, ac fe adeiladwyd y capel presennol. Fel y ddau gapel o'i flaen, trwy haelioni John Watkins, Brysgaga, y cafwyd y tir i adeiladu arno. Mae chwedl hyfryd, a oroesodd lawer cenhedlaeth, yn dweud iddo bryderu y buasai'r capel yn rhy fach i'w ddibenion, a'i fod o ganlyniad wedi symud y pegiau liw nos i ychwanegu'n sylweddol at ei faintioli.\nNi fu i'r Garn weinidog llawn amser tan y flwyddyn 1918, ond ar ôl ordeinio'r gweinidogion cyntaf yn 1811 dibynnai'r Eglwys ar wasanaeth gweinidogion o eglwysi eraill i weinyddu'r sacramentau. Yn eu plith yr oedd Thomas Charles o'r Bala, Ebenezer Richard, Tregaron, a John Elias o Fôn. Un arall a fu yma oedd Dafydd Morgan, Pontarfynach, un o arweinwyr Diwygiad 1859. O tua 1871 hyd 1915 rhannwyd dyletswyddau bugeiliol yr Eglwys rhwng y Parchedig T J Morgan a'i gefnder, y Parchedig William Morgan.\nYn haf 1905, a'r Diwygiad yn ei ymchwydd, ymwelodd y Sasiwn â'r Garn. Gan na fedrai'r capel gynnwys ond canran o'r ymwelwyr a ddisgwylid, codwyd pabell enfawr yng Nghae'r Maelgwyn rhyw ddau canllath i ffwrdd. Trefnwyd trenau arbennig ar gyfer yr achlysur a daeth rhyw bum mil o ffyddloniaid i'r cyfarfodydd.\nYm 1918 y sefydlwyd y Parchedig Christmas Lloyd fel y gweinidog llawn-amser cyntaf, a bu'r Eglwys dan ei ofal tan 1930.Ym 1933, sefydlwyd y Parchedig J Wallace Thomas, a fu'n fugail hyd 1959. Ym 1961 daeth y Parchedig D R Pritchard i'n bugeilio, a hynny hyd 1983. Fe'i olynwyd gan y Parchedig Elwyn Pryse, a oedd eisoes yn fugail ar Eglwysi'r Borth, Dôl-y-bont, Tal-y-bont, Taliesin a Ffwrnais, ac ymddeolodd yntau ym 1992.\nYng ngwanwyn 1994 sefydlwyd y Parchedig R W Jones yn fugail ar yr ofalaeth a threuliodd ddeuddeng mlynedd yn gweinidogaethu yn ein plith hyd ei ymddeoliad yntau fis Mawrth 2006.\nYm mis Ebrill 2007 croesawyd y Parchedig Wyn Rhys Morris, Caerfyrddin, yn weinidog ar ofalaeth y Garn, a oedd bellach yn cynnwys saith eglwys yng ngogledd Ceredigion, a bu'n weinidog didwyll a chydwybodol tan ei ymddeoliad ddiwedd Mawrth 2017.\nYn nyddiau prinder gweinidogion mae'r ofalaeth wedi bod yn hynod o ffodus ei bod wedi sicrhau gwasanaeth y Parchedig Ddr R Watcyn James, a sefydlwyd yn weinidog arni ym mis Medi 2017.\nCerddoriaeth y Garn\nNi fuasai'r nodyn mwyaf amrwd hyd yn oed yn gytbwys heb sôn am draddodiad cerddorol y Garn. O'r cychwyn cyntaf, yr oedd i'r Eglwys enw anrhydeddus trwy Gymru yng nghyswllt y gân. Dichon fod gan hyn lawer i'w wneud â dyfodiad J T Rees, brodor o Gwmgïedd, i'r Garn ym 1880. Fe cyfansoddwr tonau, ac fel arweinydd corau, enillodd fri enfawr yng Nghymru ac mewn mannau pellach, gan gynnwys Unol Daleithiau'r America. Yr oedd J T Rees nid yn unig yn gerddor o'r radd uchaf, ond hefyd yn arweinydd crefyddol o bersonoliaeth gadarn. Gwasanaethodd y Garn am dros drigain o flynyddoedd.\nMab disglair iddo oedd y Dr T Ifor Rees, a ddaeth yn llysgennad Prydain yn Bolifia. Cyfrannodd yntau yn helaeth o'i ddoniau i fywyd yr Eglwys.\nYn ddiweddarach, fe wnaeth William Llewelyn Edwards (1908-2000) hefyd gyfraniad pwysig tuag at ganiadaeth y cysegr yn y Garn, a thrwy Gymru.\nYsgoldai Bethlehem a Bow Street\nCodwyd dau ysgoldy i'r Eglwys, sef Bethlehem, Llandre, ym 1876 ac Ysgoldy'r Bow Street ym 1903. Caewyd yr olaf rai blynyddoedd yn ôl pan ddaeth y dosbarthiadau ysgol Sul yno i ben, ond y mae Bethlehem yn dal i fod o werth enfawr i'r Garn ac i'r fro yn gyffredinol.\nEisteddfod y Garn\nCynhelid eisteddfod y Garn ar ddydd Nadolig am dros gan mlynedd o 1880 ymlaen, ac yr oedd yr eisteddfod hon yn sefydliad pwysig ym mywyd yr ardal.\nYm 1984 darganfuwyd pydredd yn rhai o drawstiau'r nenfwd ac yn wal flaen y capel. Aethpwyd ati yn ddeheuig i atgyweirio, a hynny ar gost nid ansylweddol o dros bedwar ugain o filoedd o bunnoedd. Mawr a gwrol fu ymdrechion yr aelodau, a chyda cymorth cyllidol o amryw gyfeiriadau, fe godwyd y cyfan o'r arian. Ailagorwyd y capel ar ei newydd wedd yng Ngorffennaf 1986.\nY Garn heddiw\nO ran aelodaeth, mae'r ffigwr aelodaeth presennol o 130 yn cymharu yn rhesymol â'r 310 oedd yma ym 1921, a rhyw 240 ym 1981, ac nid yw'r cwymp mor serth ag a fu yn hanes y mwyafrif helaeth o Eglwysi Presbyteraidd Cymru. Serch hynny, tuag i lawr mae'r gogwydd presennol.\nY newid mwyaf yn ddiamau rhwng ein dyddiau ni a sefyllfa'r Eglwys hanner cant neu gan mlynedd yn ôl yw nad yw'r Garn bellach yn rheoli ethos bywyd y fro. Yn hyn o beth, mae'n dilyn patrwm sydd yn drist o gyffredin trwy Gymru gyfan. Eto fe bery Eglwys y Garn i chwarae rhan arwyddocaol yng nghyswllt y dystiolaeth Gristnogol ym mywyd gogledd Aberteifi.\nAm fwy o wybodaeth, gweler llyfryn Dr Nerys Ann Jones, Capel y Garn c. 1793-1993 (1993) am ddarlun byw ac ysbrydoledig o hanes yr Eglwys.\nYr Arglwydd Elystan-Morgan


Coronafeirws: Edrych nôl ar ddydd Mawrth 14 Ebrill - Newyddion\n14 Ebrill 202014 Ebrill 2020\n5,848 o bobl yng Nghymru wedi cael prawf positif am Covid-19, gyda 403 o farwolaethau\nSioe Môn ymhlith y digwyddiadau diweddaraf i gael eu canslo oherwydd coronafeirws\nCyn-aelod seneddol â phryder am brofion Covid-19 yn Ysbyty Gwynedd yn dilyn marwolaeth ei gŵr\nNewyddiadurwyr yn dweud fod yr argyfwng wedi rhoi hyd yn oed mwy o bwysau ar bapurau newydd lleol\nCyhoeddwyd am 17:00 14 Ebr 202017:00 14 Ebr 2020\nHwyl fawr am heddiw\nA dyna'r cyfan gan dîm y llif byw am heddiw. Fe fyddwn ni nol fore Mercher.\nYn y cyfamser cofiwch edrych ar ein hafan, bbc.co.uk/cymrufyw am y newyddion diweddaraf.\nCyhoeddwyd am 16:57 14 Ebr 202016:57 14 Ebr 2020\nEgluro'r pandemig i blant\nMae coronafeirws wedi peri cryn bryder i ni gyd dros yr wythnosau diwethaf, ac i blant mae'r hyn sydd yn digwydd yn y byd o'n cwmpas yn dipyn i'w amgyffred.\nBellach mae addasiad Cymraeg ar gael o lyfr sydd yn egluro'r pandemig mewn ffordd syml iddyn nhw.\nCyhoeddwyd am 16:53 14 Ebr 202016:53 14 Ebr 2020\nTaliadau i weithwyr sydd ar seibiant cyflog\nCyn iddo ddod a'r gynhadledd ddyddiol i ben, dywedodd y Canghellor Rishi Sunak y dylai cwmnïau allu gwneud cais am arian i helpu i dalu staff sydd wedi cael seibiant cyflog "ar neu o gwmpas" 20 Ebrill.\n"Dyna'r dybiaeth ar hyn o bryd", meddai, gan ychwanegu bod y system newydd yn cael ei brofi ar hyn o bryd.\nBydd bwlch o “sawl diwrnod” rhwng ceisio am gymorth a chael yr arian parod, meddai, er mwyn caniatáu amser i wirio rhag twyll a gweithio drwy'r broses dalu BACS.\nCyhoeddwyd am 16:41 14 Ebr 202016:41 14 Ebr 2020\nCartrefi gofal "heb gael eu anghofio"\nWrth ateb cwestiynnau aelodau o'r wasg fe fynnodd y Canghellor Rishi Sunak nad ydyn nhw wedi anghofio am drigolion a gweithwyr mewn cartrefi gofal.\nYn ystod y gynhadledd ddyddiol dywedodd bod gwaith ar y gweill i gael data cywir o gartrefi gofal ond bod yna "her dechnegol" ar hyn o bryd.\nYn gynharach dydd Mawrth fe ddaeth hi i'r amlwg bod ffigyrau gwahanol am nifer y marwolaethau am nad yw marwolaethau sy'n digwydd y tu allan i ysbytai, gan gynnwys marwolaethau mewn cartrefi gofal a chartrefi preifat yn cael eu cofnodi.\nCyhoeddwyd am 16:23 14 Ebr 202016:23 14 Ebr 2020\nRhybudd y gallai ecomoni Prydain grebachu 35%\nAr ddechrau cynhadledd ddyddiol y Llywodraeth dywedodd y Canghellor Rishi Sunak bod y rhain yn "ddyddiau anodd" a bod y gost o beidio â gwario ar wasanaethau i fynd i'r afael a'r haint llawer yn fwy na'r gost ariannol.\nDaeth rhybudd yn gynharach heddiw y gallai'r economi grebachu 35% yn sgil y pandemig.\nCafwyd cadarnhad heddiw bod 778 yn ychwanegol o bobl wedi marw mewn ysbytai yng ngwledydd Prydain dros y 24 awr ddiwethaf, gan ddod a chyfanswm y marwolaethau i 12,107.\nMae cyfanswm o 93,873 wedi profi'n bositif i'r haint.\nDywedodd y Canghellor bod y ffigyrau diweddaraf o ran nifer y marwolaethau yn "neges bwerus" i atgoffa pobl am yr angen i ddilyn cyfarwyddyd ar ymbellhau cymdeithasol.\nCyhoeddwyd am 16:11 14 Ebr 202016:11 14 Ebr 2020\nCwpl yn marw ar yr un diwrnod o Covid-19\nMae cwpl o'r Rhondda oedd wedi bod yn briod ers 60 mlynedd wedi marw o fewn oriau i'w gilydd o coronafeirws.\nBu farw Pat Howells, 80, a'i gŵr Bryn, 86, yn Ysbyty Brenhinol Morgannwg ddydd Llun.\nDywedodd eu hŵyr, Elliot Howells, wrth BBC Cymru: "Fe dreulion nhw eu bywydau gyda'i gilydd ac roedden nhw wedi dotio gyda'i gilydd.\n"Bydden nhw'n gwneud popeth gyda'i gilydd, ac er ein bod ni wedi'u colli nhw ar yr un diwrnod, mae rhywbeth bron yn heddychlon a rhamantus bod eu bywydau wedi dod i ben ar yr un diwrnod.\n"Efallai nad oedden nhw'n gallu wynebu peidio bod gyda'i gilydd."\nPat a Bryn ar ddiwrnod eu priodas yn 1959Image caption: Pat a Bryn ar ddiwrnod eu priodas yn 1959\nY cwpl yn dathlu eu pen-blwydd priodas yn 60Image caption: Y cwpl yn dathlu eu pen-blwydd priodas yn 60\nTeyrngedau i nyrs a fu farw o Covid-19\nMae teyrngedau wedi cael eu rhoi i nyrs fu farw ar ôl iddi gael Covid-19.\nBu farw Leilani Medel, 41, oedd yn wreiddiol o Ynysoedd y Philipinau, yn Ysbyty Tywysoges Cymru ddydd Iau.\nWrth siarad â BBC Cymru o Ynysoedd y Philipinau dywedodd ei modryb, Shiela Ancheta: “Nid yw’n ymddangos yn real ei bod wedi mynd oddi wrthym ni. Roedd hi'n llawn bywyd.\n“Rydyn ni eisiau iddi wybod faint y byddwn ni'n ei cholli, a faint mae ei theulu'n brifo."\nMae gŵr Mrs Medel, Johnny, yn parhau i fod mewn cyflwr difrifol yn yr ysbyty ar ôl datblygu symptomau coronafirws hefyd.\nY nyrs Leilani Medel, a fu farw o ganlyniad i Covid-19Image caption: Y nyrs Leilani Medel, a fu farw o ganlyniad i Covid-19\nCyhoeddwyd am 15:47 14 Ebr 202015:47 14 Ebr 2020\nCanu'r anthem mewn clod\nFe fu pobl ar draws Cymru yn canu'r anthem genedlaethol neithiwr i gydnabod ymdrechion ein gweithwyr allweddol - dyma ddetholiad o rai ohonynt.\nVideo caption: Pobl ar draws Cymru yn canu'r anthem i geisio cydnabod ymdrechion ein gweithwyr allweddolPobl ar draws Cymru yn canu'r anthem i geisio cydnabod ymdrechion ein gweithwyr allweddol\nCyhoeddwyd am 15:39 14 Ebr 202015:39 14 Ebr 2020\n89% yn llai o draffig ar brif ffordd y gogledd\nCyhoeddwyd am 15:27 14 Ebr 202015:27 14 Ebr 2020\nLladrad mewn canolfan feddygol\nMae'r heddlu wedi apelio am wybodaeth yn dilyn lladrad mewn canolfan feddygol yng Nghaerdydd.\nDywedodd Heddlu'r De fod monitor cyfrifiadur ymhlith yr eitemau gafodd eu dwyn o Ganolfan Feddygol Four Elms yn Ysbyty Brenhinol Caerdydd.\nFe wnaeth hyn achosi cryn drafferthion i'r feddygfa ar beth maen nhw'n ei ddisgrifio fel "un o ddyddiau prysuraf y flwyddyn".\nCyhoeddwyd am 15:11 14 Ebr 202015:11 14 Ebr 2020\nFfigyrau marwolaethau'n amrywio\nMae ffigyrau ONS yn cynnwys marwolaethau sy'n digwydd y tu allan i ysbytai, gan gynnwys marwolaethau mewn cartrefi gofal a chartrefi preifat.\nCyhoeddwyd am 14:59 14 Ebr 202014:59 14 Ebr 2020\n'Newyddion ffug' am coronafeirws\nMae'r corff sy'n rheoleiddio'r diwydiant cyfathrebu, Ofcom, yn dweud bod hanner oedolion y DU wedi darllen rhyw fath o newyddion ffug am yr haint yn yr wythnos ddiwethaf.\nCyhoeddwyd am 14:47 14 Ebr 202014:47 14 Ebr 2020\nNifer y profion llawer is na'r targed\nYn ei gynhadledd i'r wasg yn gynharach prynhawn 'ma fe wnaeth y Gweinidog Iechyd, Vaughan Gething fynegi ei rwystredigaeth fod y gwasanaeth iechyd ddim yn gwneud y mwyaf o'r capasiti profi ar gyfer Covid-19.\nYn wreiddiol roedd Llywodraeth Cymru wedi addo 5,000 o brofion y dydd erbyn canol y mis, gan gynyddu i tua 9,000 y dydd erbyn diwedd y mis.\nOnd ar hyn o bryd dim ond lle i brofi tua 1,300 sampl y dydd sydd i gael - tipyn is na'r targed.\nNid dim ond hynny, ond fe wnaeth y data diweddaraf ar gyfer profion ar Ddydd Llun y Pasg ddangos mai ond 678 prawf gafodd ei wneud.\nCyhoeddwyd am 14:36 14 Ebr 202014:36 14 Ebr 2020\nBen yn bwydo'r boi drws nesa'\nMae amddiffynnwr Cymru, Ben Davies wedi bod yn siarad mewn cyfweliad am y cymorth mae wedi bod yn ei roi i un o'i gymdogion yn ystod y cyfyngiadau coronafeirws.\nDywedodd cyn-amddiffynnwr Abertawe, sydd bellach yn chwarae i Tottenham Hotspur, ei fod wedi bod yn siopa a darparu prydau bwyd iddo.\nCyhoeddwyd am 14:25 14 Ebr 202014:25 14 Ebr 2020\nCroesawu cerdyn i weithwyr gofal\nMae mudiad wedi croesawu cyhoeddiad gan y Gweinidog Iechyd yn ei gynhadledd i'r wasg yn gynharach y bydd gweithwyr gofal cymdeithasol nawr yn cael cerdyn adnabod tebyg i'r hyn sydd gan weithwyr y gwasanaeth iechyd.\nMae gan nifer o siopau a gwasanaethau gynigion neu oriau agor arbennig ar gyfer gweithwyr allweddol o'r fath, gan olygu bod modd iddyn nhw fynd rhwng eu shifftiau neu ar adegau llai prysur.\n"Gobeithio y bydd yn ei gwneud yn haws i weithwyr gofal cymdeithasol siopa pan fydd angen iddynt wneud hynny, siopa ar ran y bobl y maent yn eu cefnogi heb gael eu cwestiynu, a symud yn ddirwystr rhwng eu cartref a'u gweithle," meddai Sue Evans, prif weithredwr Gofal Cymdeithasol Cymru.\n"Byddai hyn yn caniatáu iddynt ganolbwyntio cymaint ag sy'n bosibl ar ddarparu gofal rhagorol yn ystod y cyfnod ansicr hwn."\nCyhoeddwyd am 14:15 14 Ebr 202014:15 14 Ebr 2020\nGair o gyngor gan ymwelydd iechyd\nMae Llywodraeth Cymru wedi cyhoeddi fideo ar Twitter gydag ymwelydd iechyd yn esbonio sut mae'r gwasanaeth yn cael ei ddarparu yn ystod yr argyfwng coronafeirws.\nBydd y rhan fwyaf o 'ymweliadau' bellach yn digwydd dros y ffôn, ond bydd staff dal yn medru ymweld â'r cartref os oes angen.\nCyhoeddwyd am 14:01 14 Ebr 202014:01 14 Ebr 2020\n'Ymwybodol' o bryderon offer diogelwch personol\nMae Bwrdd Iechyd Prifysgol Caerdydd a'r Fro wedi dweud eu bod nhw yn "edrych yn fwy manwl" ar faint o offer diogelwch personol sydd ar gael i staff yn sgil honiadau gan rai staff nad oes ganddyn nhw ddigon.\nDywedodd Cyfarwyddwr Nyrsio Gweithredol y bwrdd, Ruth Walker eu bod yn "ymwybodol" o'r pryderon a'u bod yn "edrych ar ein systemau'n gyson i sicrhau bod stoc yn y lle iawn ar yr adeg iawn".\n"Fel bwrdd iechyd mae gennym ni ddigon o offer PPE ar gael ac mewn stoc, cyn belled â bod y lefel cywir o PPE yn cael ei ddefnyddio yn yr amgylchiadau cywir i gwrdd â'r canllawiau cenedlaethol yn ogystal â'n safonau uchel ni fel bwrdd iechyd," meddai.\n"Os oes gweithiwr wedi canfod nad yw hyn yn wir a'u bod yn teimlo fod prinder, bydden ni'n eu hannog nhw i godi'r mater yn syth."\nCyhoeddwyd am 13:49 14 Ebr 202013:49 14 Ebr 2020\nCarchardai Cymru 'mor llawn ag erioed'\nMae adroddiad newydd gan Ganolfan Llywodraethiant Cymru ym Mhrifysgol Caerdydd yn dweud bod poblogaeth carchardai Cymru wedi cyrraedd ei lefel uchaf erioed ym mis Mawrth 2020.\nDaw hynny er gwaethaf pryderon ar hyn o bryd ynghylch ymlediad coronafeirws o fewn carchardai yng Nghymru a Lloegr - cymaint felly fel bod camau'n cael eu cymryd i ryddhau rhai carcharorion yn gynnar.\nDywedodd Dr Robert Jones, awdur yr adroddiad: “Mae’n hanfodol bod llywodraethau Cymru a’r DG yn rhoi’r asiantaethau priodol a gwasanaethau cyhoeddus ar waith, er mwyn sicrhau bod carcharorion sydd newydd eu rhyddhau yn gallu ailadeiladu eu bywydau ar adeg pan fod y gymdeithas y byddan nhw’n cael ei ryddhau iddi yn wynebu chwalfa na welwyd mo’i debyg o’r blaen.”\nCarchar Berwyn - yr un mwyaf yng NghymruImage caption: Carchar Berwyn - yr un mwyaf yng Nghymru\nCyhoeddwyd am 13:29 14 Ebr 202013:29 14 Ebr 2020\nCludo bwyd i bobl Môn a Gwynedd\nMae busnesau yn Ynys Môn a Gwynedd wedi dod at ei gilydd i gludo bwyd i bobl fregus yn ystod yr argyfwng coronafeirws.\nYn ôl y North Wales Chronicle, fe fydd 'Neges' hefyd yn darparu prydau bwyd i staff yn Ysbyty Gwynedd ac Ysbyty Glan Clwyd.\nCyhoeddwyd am 13:21 14 Ebr 202013:21 14 Ebr 2020\nGwaith yn parhau ar ysbytai maes\nMae pethau'n dechrau siapio yma yng nghanolfan chwaraeon Prifysgol Bangor - un o dri ysbyty maes sy'n cael eu datblygu yn y gogledd i daclo coronafeirws.\nBydd lle ar gyfer hyd at 250 o gleifion yno, gyda lle i 250 hefyd yng Nghanolfan Hamdden Glannau Dyfrdwy yn Sir y Fflint, ac 850 yn 'Ysbyty'r Enfys' yn Venue Cymru, Llandudno.\nY gobaith ar hyn o bryd yw y bydd y gwaith adeiladu wedi'i gwblhau erbyn diwedd yr wythnos a bod y safle'n agor erbyn mis Mai.


gobaith.cymru | Rhoddaf i ti fawl - gobaith.cymru - Un o wefannau y Cyngor Ysgolion Sul\nRhoddaf i ti fawl,\nCanaf i ti gân,\nA bendithiaf d’enw di.\nCan’s nid oes Duw fel tydi,\nAll ein hachub ni,\nTi yw’r unig ffordd.\nDim ond ti all roi bywyd i ni,\nDim ond ti all ein goleuo ni,\nDim ond ti all roi heddwch in,\nDim ond ti a erys gyda ni.\nDim ond ti sydd Dduw.\nCyfieithiad Awdurdodedig: Meri Davies, I will give you praise, Tom Walker\n© 1985 ac yn y cyfieithiad hwn Thankyou Music/ Gwein. Gan worshiptogether.com songs ac eithrio DU ac Ewrop, gwein. gan Kingsway Music (tym@kingsway.co.uk)\n(Grym Mawl 1: 79)


Ysgol Gyfun Gymraeg Bryn Tawe :: Croeso\nNEWID I FESURAU COFID MEWN YSGOLION (8/05) »\nYsgrifennodd Lywodraeth Cymru at ysgolion wythnos diwethaf i dynnu ein…darllen mwy…\nOPSIYNAU BL.9 (3/05) »\nMae colofnau ar gael i’ch plentyn wneud eu hopsiynau TGAU…darllen mwy…\nTREFNIADAU BAE BYSIAU NEWYDD (27/04) »\nGweler y llythyr isod yn amlinellu’r trefniadau iechyd a diogelwch…darllen mwy…\nLLYTHYR DIWEDD TYMOR (8/04) »\nGweler y llythyr isod ar gyfer diwedd tymor y Pasg…darllen mwy…\nPleser yw cyflwyno ein gwefan i chi, mae’r cynnwys yn rhoi cipolwg ar fwrlwm bywyd Ysgol Bryn Tawe. Rwy’n gobeithio y byddwch yn ymweld yn rheolaidd er mwyn derbyn y wybodaeth ddiweddaraf am yr ysgol a’r holl hanes o lwyddiant rydym yn falch o ddathlu a rhannu.\nSefydlwyd Bryn Tawe yn y flwyddyn 2003 gyda 95 o ddisgyblion. Ers hynny, bu twf yr ysgol yn syfrdanol gyda’n disgyblion cyntaf bellach wedi sefydlu o fewn byd gwaith ac addysg bellach ac uwch. Mewn cyfnod byr mae’r ysgol wedi ennill ei phlwyf fel ysgol lwyddiannus yn academaidd, yn ddiwylliannol ac yn gymdeithasol. Mae ein canlyniadau TGAU a Safon Uwch yn destun balchder ac yn gyson ymhlith y canlyniadau gorau yn lleol ac yn genedlaethol. Cadarnhawyd safonau cyrhaeddiad uchel ein disgyblion yn ogystal â safonau ein haddysgu a dysgu yn ystod ein harolwg diweddar gan Estyn yn 2013.\nMae Bryn Tawe yn ysgol glos a chyfeillgar lle y darperir ystod eang iawn o gyfleoedd allgyrsiol. Rydym am i’n disgyblion dyfu i fod yn ddinasyddion cyfrifol ac uchelgeisiol, sy’n oddefgar ac yn dangos parch a charedigrwydd tuag at eraill.\nRydym yn ymfalchïo yn adnoddau ac adeiladau’r ysgol, ac mae ein buddsoddiad sylweddol fel ysgol yn flynyddol yn fodd o ddarparu adnoddau dysgu o’r radd flaenaf ar gyfer ein disgyblion.\n“Ennill llwyr yw ennill iaith”, dyma arwyddair Bryn Tawe, ac mae’n ein hatgoffa bod gan ein disgyblion ddimensiwn ychwanegol i’w bywyd, sef eu bod yn medru cyfathrebu mewn dwy iaith yn gwbl rugl. Mae bod yn ddwyieithog yn agor drysau i ddiwylliant cyfoethog yn y ddwy iaith, ac yn ehangu cyfleoedd ein disgyblion yn y farchnad waith.\nBraint yw medru darparu addysg o’r safon uchaf ar gyfer ein disgyblion, a hynny mewn ystod eang o gyrsiau academaidd a galwedigaethol. Ymfalchïwn yn y gefnogaeth bersonol a gaiff pob disgybl fel aelod o deulu Bryn Tawe.\nBeth bynnag yw’ch cysylltiad â Bryn Tawe, croeso cynnes i’n gwefan, ac os ydych am drafod unrhyw agwedd o waith yr ysgol, neu os ydych yn dymuno ymweld â ni, rhowch ganiad i fi!\nCalendr Gwaith Cartref\nCynllyn Gwella Ysgol\nGyfra Cymru Llyw Cymru


Beacons View Farm Cottages (378768) | Y Gorau O Gymru\nTri bwthyn wedi eu lleoli gyda’i gilydd ac yn cynnwys twb poeth, ‘sauna,’ ystafell gemau dan do a pharc chwarae i’r plant y tu allan\n£2,304 yr wythnos\n£329 y noson\n6 o welyau dwbl\nMae 3 bwthyn hunan-ddarpar yma sy’n gallu cael eu archebu ar wahân neu fel rhan o’r grŵp. Cymerwch olwg ar Stabal y Barcud (cysgu 5), Yr Hen Ffermdy (cysgu 6) ac Ysgubor y Mynydd (cysgu 8) am fwy o wybodaeth ar bob bwthyn yn unigol.\nMae’r tri bwthyn yma wedi eu lleoli gyda’i gilydd ac yn cynnwys twb poeth, ystafell gemau dan do a pharc chwarae i’r plant y tu allan, a golygfeydd gwledig hyfryd dros fryniau’r Bannau Brycheiniog. Perffaith ar gyfer grwpiau mawr neu deuluoedd, mae Stabal y Barcud yn cysgu 5, Yr Hen Ffermdy yn cysgu 6 ac Ysgubor y Mynydd yn cysgu 8, ac wedi eu cyfuno yn cysgu 19. Mae Stabal y Barcud yn cyffinio Yr Hen Ffermdy gyda drysau sy’n cyd-gloi tra fod Ysgubor y Mynydd ar wahân.\nYn ddelfrydol ar gyfer grwpiau mawr, mae gan un o’r bythynnod (Ysgubor y Mynydd) ystafell fwyta agored fawr gyda byrddau a all gael eu rhoi at ei gilydd i greu un bwrdd bwyta mawr, neu mi allant gael eu symud i’r ochr i greu ardal ddiddanu. Mae’r 3 wedi eu lleoli’n agos i’w gilydd ac i ffwrdd o unrhyw dai eraill.\nGwybodaeth Stabal y Barcud (Uned 1):\nLolfa sy’n cynnwys soffa ymlaciol, gyfforddus, teledu, DVD, tân drydanol gydag effaith coed tân a dewis eang o wybodaeth lleol.\nCegin â steil gydag oergell/rhewgell maint llawn, meicrodon, tostiwr, peiriant golchi llestri, peiriant golchi dillad a hob drydanol. Mae yna hefyd ddrŵs sy’n cydgysylltu’r bwthyn â’r bwthyn drws nesaf, sef Yr Hen Ffermdy, fel bod posib uno’r ddau fwthyn ar gyfer grwpiau mwy. Bwrdd bwyta mawr steil cegin ffermdy gyda lle i 6 i eistedd a drŵs yn arwain allan i’r ardd ar yr ochr.\nYstafell gotiau efo toiled a sinc.\nI fyny’r grisiau\nYsatfell 1 – Ysafell wely deulu fawr gyda gwely dwbl a gwely sengl, cwpwrdd a bwrdd ymbicio.\nYstafell 2 – Gwely dwbl ac ardal storio.\nPrif ystafell folchi – Bath efo cawod dros y bath, toiled, sinc a llawr teils steil llechi Cymreig.\nGwybodaeth Yr Hen Ffermdy (Uned 2):\nMae’r llawr gwaleod yn agored gyda lle tân fel canolbwynt (tân drydanol sydd yno rwan), lolfa, cegin ac ardal fwyta.\nSoffa gyfforddus a set o gadeiriau bob ochr i’r lle tân. Teledu ‘freeview’ a pheiriant DVD.\nCegin ag offer llawn gan gynnwys popty drydanol, hob, meicrodon, tostiwr, oergell/rhewgell maint llawn, peiriant golchi llestri a pheiriant gwneud coffi.\nArdal fwyta gyda bwrdd a lle i 6 eistedd.\nYstafell gyda pheiriant golchi dillad, cypyrddau, sinc a thoiled ar wahan.\nYstafell 1: Ystafell ddwbl gydag ardal harddwch, ciwbicl cawod a sinc yng nghornel yr ystafell. Golygfeydd syfrdanol drwy’r ffenest.\nYstafell 2: Ystafell ddwbl gyda lle tân fel canolbwynt, cwpwrdd.\nYstafell 3: Ystafell twin gyda set o ddroriau.\nYstafell folchi deuluol gyda cawod maint dwbl, bath a thoiled.\nGwybodaeth Ysgubor y Mynydd (Uned 3):\nCegin, lolfa ac ardal fwyta agored gyda digon o wagle.\nCegin fawr gyda digon o le i ddiddanu, popty drydanol a hob, oergell/rhewgell maint llawn a pheiriant golchi llestri.\nSoffa gyfforddus gyda llosgwr pren fawr a digon o le i eistedd. Teledu, DVD a chasgliad da o fapiau a gwybodaeth lleol.\nByrddau bwyta a all gael eu defnyddio ar wahan neu gyda’i gilydd ar gyfer achylsur arbennig, i eistedd 12 person.\nYstafell arall gydag oergell/rhewgell maint llawn arall, sinc a thoiled.\nYstafell 1: Gwely dwbl, ardal harddwch, cwpwrdd a sofa (a all gael ei ddefnyddio fel gwely soffa). Golygfa syfrdanol ar draws y cwm.\nYstafell 2: Ystafell twin gyda digon o le i gadw pethau.\nYstafell 3: Gwely dwbl a gwely sengl. Digon o wagle, cwpwrdd, set o ddroriau. Ystafell folchi en-suite gyda thoiled, sinc a chawod.\nY brif ystafell folchi: Bath, toiled, sinc a chawod ar wahan.\nPatio breifat a gardd gyda dodrefn a BBQ. Gardd ag ardal chwarae i’r plant, twb poeth, ac ystafell gemau i gyd i’w rhannu rhwng y 3 bwthyn. Cannoedd o aceri o dir fferm i’w archwilio gan gynnwys coedwig gyda thrac beicio mynydd eu hunain.\nCaniateir anifeiliaid anwes (6 ar y mwyaf – 2 ym mhob uned) am £20 am bob ci. Mae’n rhaid i anifeiliaid anwes aros ar y llawr gwaelod yn y bythynnod a chael eu cadw o dan reolaeth o gwmpas y tir fferm.\nNifer anifeiliaid anwes Dim anifeiliaid anwes1 anifail anwes2 anifeiliaid anwes3 anifeiliaid anwes4 anifeiliaid anwes5 anifeiliaid anwes6 anifeiliaid anwes


Pa fath o wirfoddolwr ydych chi? | Wales Air Ambulance - Welsh\nMae gwirfoddoli yn brofiad personol iawn. Fel y dywedwyd unwaith, ‘‘nid oes gan wirfoddolwyr o reidrwydd yr amser; ond mae ganddynt y galon’.\nGall pawb helpu eraill, ond nid yw pob math o wirfoddoli yn addas ar gyfer pob math o berson.\nRydym ni yn Ambiwlans Awyr Cymru yn awyddus i roi'r cyfleoedd mwyaf addas i bob darpar wirfoddolwr.\nEr na fydd pob cyfle ar gael yn eich ardal chi o bosibl, rydym yn credu bod gennym rôl sy'n addas ar gyfer pob personoliaeth. Pa un sydd fwyaf addas i'ch personoliaeth chi?\nHyderus a chymdeithasol\nMae sawl rôl a all fod yn addas i chi, ond efallai mai gwaith cymunedol a chodi arian sydd orau. Mae'r rôl hon yn un amrywiol, sy'n cynnwys mynychu digwyddiadau gan gynnwys sioeau a charnifalau.\nMae gwirfoddolwyr hefyd yn helpu gyda bwcedi casglu arian a digwyddiadau hollbwysig gan gynnwys cyflwyno sieciau.\nCaiff ein tîm ei wahodd hefyd i roi cyflwyniadau byr ar waith yr elusen, ac i'r rheini sy'n barod i wneud unrhyw beth, beth am achub ar y cyfle i wisgo fel mascot a helpu i godi arian?\nAelod ardderchog o dîm â sgiliau cyfathrebu rhagorol\nEfallai y byddai rôl cynorthwyydd fan yn gyfle perffaith i chi.\nRydym yn chwilio am rywun a fyddai'n aelod ardderchog o dîm, sy'n gwrtais ac yn dangos parch at eraill, ac a fydd yn mwynhau bod yn rhan o'r gwasanaeth casglu a dosbarthu.\nByddech yn dosbarthu ac yn casglu nwyddau a roddwyd, yn eu symud o amgylch ein siopau ac yn helpu yn ein depo yn ôl y gofyn.\nYn ddelfrydol, byddech yn gallu defnyddio ffôn clyfar ac yn dda am gynllunio teithiau.\nHyblyg ac addasadwy\nMae'r rôl hon yn addas ar gyfer pobl yn ardal Abertawe, gan ei bod wedi'i lleoli yn ein safle manwerthu prysur yng Nghwmdu.\nByddwch yn gwirfoddoli yn ein stordy yno.\nMae'r rôl hon yn un prysur, a byddwch yn helpu cwsmeriaid sydd wedi rhoi nwyddau ac yn trefnu'r eitemau hynny i gategorïau gwahanol.\nByddwch yn dysgu sut i ddefnyddio'r system gyfrifiadurol ar gyfer rhoddion Cymorth Rhodd, a gofynnir i chi hefyd gyflawni tasgau sylfaenol â llaw.\nMethodolegol a threfnus iawn\nMae'r rôl hon yn berffaith os ydych yn gydwybodol ac yn graff.\nByddwch yn helpu'r swyddfa drwy ymgymryd â thasgau gweinyddol a mewnbynnu data, a gallech fod yn creu taenlenni ac yn llunio adroddiadau.\nMae'n bosibl y byddwch hefyd yn anfon llythyrau a gohebiaeth ac yn cyflawni dyletswyddau swyddfa eraill.\nYn ddelfrydol, byddech yn awyddus i ddysgu, ond hefyd yn onest ac yn ddibynadwy ac yn gallu gweithio mewn tîm amrywiol o staff a gwirfoddolwyr.\nOs nad ydych yn siŵr pa rôl a allai fod yn addas i chi, edrychwch ar yr holl opsiynau yma, ac wedyn ar y cyfleoedd sydd ar gael yma (link to vacancies page).


Sgwrsio Dinasoedd eraill yn Středočeský Kraj. Sgwrsio am ddim gyda dieithryn ar hap yn syth o Dinasoedd eraill yn Středočeský Kraj.\nChatroulette Dinasoedd eraill yn Středočeský Kraj\nCroeso i Chatroulette Dinasoedd eraill yn Středočeský KrajCyswllt i berson aleatory unrhyw le yn y byd. Gyda Chatroulette Dinasoedd eraill yn Středočeský Kraj gallwch ddewis rhwng yr opsiynau canlynol:- Sgwrs am ddim gyda phob math o bobl o Dinasoedd eraill yn Středočeský Kraj. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Dinasoedd eraill yn Středočeský Kraj:


Dysgu Annibynnol - Ysgol Gyfun Gymraeg Llangynwyd\nMae’r ysgol yn frwd i annog a meithrin dysgwyr i fanteisio ar yr offer a’r rhaglenni dysgu sydd ar gael er mwyn datblygu’r sgil o weithio’n annibynnol. Mae hon yn sgil allweddol i bob dysgwr a dechreuir meithrin y sgiliau o weithio’n annibynnol o Flwyddyn 7 ymlaen.\nDisgwylir i bob dysgwr gyflawni gwaith cartref/annibynnol/gwaith cwrs yn brydlon ac i’r safon uchaf posibl. Mae natur y tasgau’n amrywiol iawn a gall y gwaith fod ar ffurf sy’n cynnwys: ysgrifennu aseiniad, paratoi ac ymchwilio ar gyfer aseiniad yn ysgrifenedig neu ar lafar, ymweld â llyfrgell, astudio rhaglen deledu, adolygu, dysgu ar gof, astudio a dysgu’r gwaith a gyflawnwyd yn y dosbarth.\nDisgwylir i ddysgwyr nodi pob tasg yn eu Trefnydd gan nodi hefyd y dyddiad ar gyfer ei gyflwyno.\nMae eich cefnogaeth chi fel rhieni yn holl bwysig yn y broses o helpu cyflawni gwaith annibynnol. Gofynnwn i chi gadw golwg ar y Trefnydd er mwyn helpu eich plentyn i drefnu ei amser a’i g/waith tu allan i oriau ysgol ac i atal tasgau rhag pentyrru. Mae sicrhau lle tawel ac amser digonol yn helpu plentyn i gyflawni tasgau’n llwyddiannus. Gofynnwn i rieni hefyd lofnodi’r Trefnydd ar ddiwedd bob wythnos fel modd o gadw’r cyswllt hollbwysig rhwng y cartref a’r ysgol.\nOriau Disgwyliedig fesul pwnc\n7 ac 8 Hyd at 30 munud i bob pwnc bob cylch amserlen\n9 Hyd at 45 munud i bob pwnc bob cylch amserlen\n10 ac 11 Hyd at 60 munud i bob pwnc bob wythnos\n12 a 13 Hyd at 120 munud i bob pwnc bob wythnos


2020.01.19 Cyfarfod Blynyddol\nCyfarfod Blynyddol Ar Ionawr 19eg, 2020. Mae gan ein swyddfa barti blynyddol yn Shijiazhuang, crynhoi ac adrodd ar waith y flwyddyn gyfan, canmol yr unigolion a'r tîm datblygedig. Gosod nodau ar gyfer y flwyddyn nesaf.\n2019.10.02 Arddangosfa Edifica\nArddangosfa Edifica Ar Hydref.2nd-5ed, 2019. Mynychodd Hebei copihue arddangosfa EDIFICA yn Chile.\n2019.05.14 Ymweliad Ffatri\nVist Factist Ar Mai.14th, 2019. Ymwelodd ein brawd-gwmni yn Chile â'r ffatri.\n2017.10.11 Ymweliad Ffatri\nVist Ffatri Ar Hydref 11eg, 2017. Ymwelodd cwsmer ein Indonesia â'r ffatri a llofnodi contract.\nCynhyrchion sy'n gyfeillgar i'r amgylchedd fydd y brif ffrwd\nBydd y diwydiant cotio a gludir gan ddŵr yn datblygu'n gyflym, cynhyrchion diogelu'r amgylchedd fydd y brif ffrwd. Mae haenau traddodiadol yn cael effaith fawr ar yr amgylchedd atmosfferig ac iechyd pobl. Mae paent traddodiadol yn defnyddio toddyddion organig fel diwydiannau ac yn cynnwys lefelau uchel o gwm organig anweddol ...\nBeth yw cotio powdr?\nMae cotio powdr yn fath o orchudd sy'n cael ei gymhwyso fel powdr sych sy'n llifo'n rhydd. Y prif wahaniaeth rhwng paent hylif confensiynol a gorchudd powdr yw nad oes angen toddydd ar y cotio powdr i gadw'r rhwymwr a'r rhannau llenwi ar ffurf atal hylif. Mae'r cotio yn deip ...\nYmweliad Ffatri 2017.09.05\ngan admin ar 20-06-21\nVist Factist Ar Medi.5fed, 2017. Ymwelodd Mr. Samaranch Ⅲ (ŵyr i Juan Antonio Samaranch Torelló) â'r ffatri a dysgu ein cynnyrch i siarad am gydweithrediad yn Ewrop. ...


Gêm Polly cwch hwylio Ar-lein. Chwarae am ddim\nChwaraewch y gêm Polly cwch hwylio Ar-lein:\nGêm Disgrifiad Polly cwch hwylio\nHelpwch y ferch ar ei gwch hwylio i gasglu sbwriel yn y môr. Mae hi'n un o'r rhai sydd eisiau byw mewn heddwch â natur. . Chwaraewch y gêm Polly cwch hwylio ar-lein.\nNodweddion technegol y gêm Polly cwch hwylio\nGêm Polly cwch hwylio Ychwanegodd: 20.07.2012\nMae'r gêm yn cael ei chwarae: 1171 amser\nGemau fel y gêm Polly cwch hwylio\nLawrlwytho gêm Polly cwch hwylio\nEmbed y gêm Polly cwch hwylio ar eich gwefan:\nPolly cwch hwylio\nI fewnosod y gêm Polly cwch hwylio ar eich gwefan, copïwch y cod a gludo yn y cod html ar eich safle. Hefyd, os ydych yn hoffi y gêm Polly cwch hwylio, copi ac anfon y ddolen i ffrind neu eich ffrindiau, yn rhannu'r gêm gyda'r byd!\nGyda'r gêm Polly cwch hwylio, hefyd yn chwarae yn y gêm: